text:
पीरपैंती-बटेश्वर रेल मार्ग लेल सर्वे शुरू
पटना । पीरपैंती स हुजूरनगर, गोपालीचक, गौघट्टा, एकडारा, दयालपुर, नवादा, बटेश्वर होइत गंगा नदी क ऊपर ब्रिज स होइत नवगछिया तक रेलगाड़ी दौड़बा क उम्मीद जगल अछि । एकरा लेल रेलवे दिस स प्रारंभिक प्रयास शुरु क देल गेल अछि । रेलवे क प्रमुख कंसलटेंसी कंपनी राइट्स क सबकंसलटेंसी कंपनी पायोनियर क डिजाइनर मानस भौमिक आ सर्वेयर अभिजीत मैती बटेश्वर स पीरपैंती तक रेलवे क जमीन क सर्वे केलथि। एकर बाद ओ सब गंगा पार कलुआचक स नवगछिया तक क जमीन क सर्वे क रहल छथि। ओ कहला जे पीरपैंती स नवगछिया तक कुल 38 किलोमीटर रेल लाइन बिछाउल जायत। बटेश्वर पर गंगा पुल लगभग दू किलोमीटर लंबा होएत। ओ कहला जे पुरान लाइन क जांच कैल गेल अछि जे 40 मीटर चौड़ा छल। मानस भौमिक आ अभिजीत मैती कहला जे लगभग बटेश्वर स पीरपैंती तक लगभग 20 किलोमीटर क सर्वे क दौरान कई ठाम रेलवे क जमीन क अतिक्रमण भेल अछि। हुजूरनगर आ गोपालीचक रेलवे क जमीन पर किछु लोक कच्चा आ किछु पक्का मकान बना लेने छथि। एहिना दयालपुर स एकडारा आ नया टोला स गौघट्टा तक पीएमजीएसवाइ रोड बनाउल गेल अछि। एकर अतिरिक्त पीरपैंती पावर प्लांट क घेराबंदी क दौरान कोकिल बाबा स्थान स पीरपैंती पहाड़ तक लगभग डेढ़ किलोमीटर क रेलवे जमीन कए अपन अंदर क लेल गेल अछि। शेष जगह या त पेटीदार खेती क रहल छथि आ पंचायत द्वारा पौधरोपण क देल गेल अछि ।


c: text/html

text:
सोमवार, 27 अगस्त 2012
गुरुवार, 23 अगस्त 2012
मिथिला राज्य के धरना में जुटल मैथिल समुदाय ,
प्रस्तुतकर्ता MADAN KUMAR THAKUR 0 टिप्पणियाँ
लेबल: mithila rajay ke dharna
बुधवार, 1 अगस्त 2012
अहींटा एकटा नीक लोक छी . (हास्य कविता)
अहींटा एकटा नीक लोक छी .
हास्य कविता
हास्य कविता
"कारीगर" कतेक दिन बाद परीक्षा पास केलक
ओ त बड्ड बुडिबक अछि
अहाँ त बड्ड पहिने बड़का हाकिम बनि गेलौहं
ताहि द्वारे अहींटा एकटा नीक लोक छी .
अहाँक सफलताक राज त
कहियो ने कियो कही सकैत अछि
अहाँ अपने लेल हरान रहैत छी
आ अहींटा एकटा नीक लोक छी .
सर समाज सँ कोनो मतलब नहि रखलौहं
परदेश मे दूमंजिला मकान बना लेलौहं
गाम घर सँ स्नेह रखनिहर कें
अपनेमने अहाँ बुडिबक बुझहैत छी .
अप्पन सभ्यता संस्कृति अकछाह लगइए
ओकरा अहाँ बिसरै चाहैत छी
परदेश मे रंग-बिरंगक संस्कृति मे
अहाँ के नीक लगइए खूब मगन रहैत छी.
धियो-पूता के मातृभाषा नहि सिखबैत छि
ओकरा अंग्रेजी टा बजै लेल कहैत छी
मत्रिभाषक आंदोलन चलौनिहर बुडिबक
आ अहींटा एकटा नीक लोक छी.
गाम घर पछुआएल अछि रहिए दिऔ
नहि कोनो माने मतलब राखू
अहाँ ए.सी. मे बैसल आराम करैत छि
अहींटा एकटा नीक लोक छी.
सर-समाज सँ स्नेह रखलौहं तहि द्वारे
हम बकलेल बुडिबक घोषित भेल छी
अहाँ रुपैया कम ढ़ेरी लगेलौहं
तहि द्वारे अहींटा एकटा नीक लोक छी.
खली रुपैया टा चिन्हैत छी
अहाँ बिधपुरौआ बेबहर करैत छी.
पाइए अहाँ लेल सभ किछु
आ अहीं टा एकटा नीक लोक छी.
कियो पहिने कियो बाद मे
मेहनत करनिहार त सफल हेबे करत
ओकरा अहाँ प्रोत्साहित कियक नहि करैत छी?
यौ सफलतम मनूख अहींटा एकटा नीक लोक छी.
प्रस्तुतकर्ता Unknown 0 टिप्पणियाँ
लेबल: किशन कारीगर
सदस्यता लें संदेश (Atom)

robotstxt: allowed

filter: keep


text:
मैथिली भाषा-साहित्य कें केंद्र क’ राजधानी दिल्ली मे काल्हि सं तीन दिवसीय लिटरेचर फेस्टिवल आयोजित अछि. साहित्यक एहि कुंभ मे देश-विदेशक मैथिलीकर्मी जुटि रहलाह अछि.
फेस्टिवलक आयोजन मैथिली लेखक संघ ओ मैभो अकादमी सहित कतिपय संस्थादि संयुक्त सहयोग सं क’ रहल अछि. 16 मार्च सं 18 मार्च धरि नव दिल्लीक इंदिरा गांधी राष्ट्रीय कला केंद्र परिसर मे साहित्यक भव्य आयोजन राखल गेल अछि.
तीन दिन मे भाषा-साहित्य, लोककला आदि अनेक विषय पर सत्र सभ आयोजित अछि. मैथिलीक ई आयोजन दू खेप पटना मे भ’ चुकल अछि आ ई तेसर संस्करण अछि जे एमकी राजधानी दिल्ली होस्ट क’ रहल अछि.
जें कि दिल्ली एखन मैथिली-मिथिलाक केंद्र बिंदु जकां विकसित भेल अछि, एहि आयोजन सं भाषा-साहित्यक परिचिती आ प्रसार कें मदति भेटि सकैत छै. मिथिमीडिया दिस सं शुभकामना!
विशेष जनतब एतय देखल जा सकैत अछि!


text:
गार्गी
जहिना वैदिक काल में लोपामुद्रा,घोषा ,शची,काक्षावृति,पौलोमी आदिक महत्व अछि तहिना ,उपिषदकाल में गार्गी ,मैत्रयी के स्थान अछि ।
महाभारत सँ पचास शाल वाद ,जखनि हस्तिनापुरक राजगदी पर महराज जनमेजय विराजमान छलाह ,तखैन मानल जाइत अछि ।
ओहि समय मिथिलाक राजगदी पर जनक महावशी विराजमान छलाह ।(जनक एकटा पद छियैक ,जेकरा मिथिलाक राजा सब सुशोभित करैत अयला अछि ।
वृहदारण्यकोपनिषद 36, 38, में गार्गी तथा याज्ञवल्य्क आध्यात्म संवाद ,भेटैत अछि ।
गार्गी विषय में विशेष साक्ष शास्त्र में नै रहलाक कारण ,सदिखन विद्वानक बिच मतभिन्नता बनल रहल। हिनक जन्मस्थान . व्यावहारिक जीवन ,सबटा प्रश्न अछि ,
किंतु एतबाटा निश्चितः जे ओ मिथिले में शास्त्रार्थ केने छलि ,ताहि कारण मानल गेल जे ओ मिथिलेक छलिह ।
-रूबी झा


text:
२.गद्य खण्ड
२.१.गजेन्द्र ठाकुर- वजन प्रबंधन- एकटा व्यक्तिगत प्रयोग एवं अनुभव
२.२.लेखकक आमंत्रित रचना आ ओइपर आमंत्रित समीक्षकक समीक्षा सीरीज- मुन्नी कामतक एकांकी "जिन्दगीक मोल" आ ओइपर गजेन्द्र ठाकुरक टिप्पणी
२.३.निर्मला कर्ण- अग्नि शिखा (भाग- ६)
२.४.डा. बिपिन कुमार झा- महाकवि भास प्रणीत कर्णभारम् मैथिली अनुवाद (प्रस्तावना क आगू)
२.५.रबीन्द्र नारायण मिश्र- मातृभूमि (उपन्यास)- ११म खेप
२.६.गजेन्द्र ठाकुर- २ टा बीहनि कथा (भूरा बाल, कर्तव्य पालन)
२.७.गजेन्द्र ठाकुर- गढ़-नारिकेल उपन्यास-त्रयीक पहिल उपन्यास "सहस्रशीर्षा" क बाद दोसर उपन्यास- द ... फाइल्स
२.८.महाकान्त प्रसाद- ३ टा बीहनि कथा (गरमी, प्रश्न, बत्तू)
२.९.जगदानन्द झा 'मनु'- माएक भक्त
२.१०.पूनम झा 'प्रथमा'- मोनक बात
३.पद्य खण्ड
३.१.राज किशोर मिश्र- अप्रदीप्त इजोत
३.२.गजेन्द्र ठाकुर- अजीगर्त अछि दुर्भिक्ष- ५
३.५.सुषमा ठाकुर- स्वतंत्रता, मुस्कान
३.६.महाकान्त प्रसाद- नियोजितक चान
४.संस्कृत खण्ड
४.१.डा. दीपिका- चम्पूसाहित्ययशो विलासः (प्रथमोच्छ्वासः)
(c)२०००- २०२२। विदेह: प्रथम मैथिली पाक्षिक ई-पत्रिका ISSN 2229-547X VIDEHA (since 2004). सम्पादक: गजेन्द्र ठाकुर। Editor: Gajendra Thakur. In respect of materials e-published in Videha, the Editor, Videha holds the right to create the web archives/ theme-based web archives, right to translate/ transliterate those archives and create translated/ transliterated web-archives; and the right to e-publish/ print-publish all these archives. रचनाकार/ संग्रहकर्त्ता अपन मौलिक आ अप्रकाशित रचना/ संग्रह (संपूर्ण उत्तरदायित्व रचनाकार/ संग्रहकर्त्ता मध्य) editorial.staff.videha@gmail.com केँ मेल अटैचमेण्टक रूपमेँ पठा सकैत छथि, संगमे ओ अपन संक्षिप्त परिचय आ अपन स्कैन कएल गेल फोटो सेहो पठाबथि। एतऽ प्रकाशित रचना/ संग्रह सभक कॉपीराइट रचनाकार/ संग्रहकर्त्ताक लगमे छन्हि आ जतऽ रचनाकार/ संग्रहकर्त्ताक नाम नै अछि ततऽ ई संपादकाधीन अछि। सम्पादक: विदेह ई-प्रकाशित रचनाक वेब-आर्काइव/ थीम-आधारित वेब-आर्काइवक निर्माणक अधिकार, ऐ सभ आर्काइवक अनुवाद आ लिप्यंतरण आ तकरो वेब-आर्काइवक निर्माणक अधिकार; आ ऐ सभ आर्काइवक ई-प्रकाशन/ प्रिंट-प्रकाशनक अधिकार रखैत छथि। ऐ सभ लेल कोनो रॉयल्टी/ पारिश्रमिकक प्रावधान नै छै, से रॉयल्टी/ पारिश्रमिकक इच्छुक रचनाकार/ संग्रहकर्त्ता विदेहसँ नै जुड़थु। विदेह ई पत्रिकाक मासमे दू टा अंक निकलैत अछि जे मासक ०१ आ १५ तिथिकेँ www.videha.co.in पर ई प्रकाशित कएल जाइत अछि।


text:
Wp/anp/सिंधी भाषा
सिंधी एगो भासा के नाँव छेकै जे भारत भारत केरौ पश्चिमी हिस्सा आरो मुख्य रूप सँ सिंध प्रांत मँ बोललौ जाबै छै। इ भासा भारतीय संविधान के आठमां अनुसूची मँ शामिल छै। इ हिन्द-आर्य भासा परिवार सँ छै। इ सिंधी हिन्दू समुदाय (समाज) क मातृ-भाषा छेकै। गुजरात केरौ जिला मँ सिंधी बोललौ जाबै छै आरो हुन्नअ हैय भाषा क 'कच्छी भाषा' कहै छै। एकरौ संबंध भाषाई परिवार केरौ स्तर प आर्य भाषा परिवार सँ छै। जेकरा मँ संस्कृत भाषा समेत हिन्दी भाषा, पंजाबी भाषा आरो गुजराती भाषा शामिल छै। अनेक मान्य विद्वानौ केरौ मतानुसार, आधुनिक भारतीय भाषा सिनी मँ, सिन्धी बोलै केरौ रूप मँ संस्कृत केरौ सर्वाधिक निकट छै। सिंधी केरौ लगभग 70 प्रतिशत शब्द संस्कृत मूल केरौ छेकै।
सिंधी भाषा सिंध प्रदेश क आधुनिक भारतीय-आर्य भाषा छेकै, जिसका संबंध पैशाची नाँव क प्राकृत आरो व्राचड नाँव क अपभ्रंश सँ जोड़ै जाबै छै। इ दोनो नाँवौ सँ विदित होबै छै कि सिंधी केरौ मूल मँ अनार्य तत्व पहले सँ विद्यमान छेलै, भले उ आर्य प्रभावौ केरौ कारण गौण होउ गेलौ हुअ। सिंधी केरौ पश्चिम मँ बलोची भाषा, उत्तर मँ लहँदी भाषा, पूर्व मँ मारवाड़ी भाषा आरो दक्षिण मँ गुजराती क क्षेत्र छै। इ बात उल्लेखनीय छै कि इस्लामी शासनकाल मँ सिंध आरो मुलतान (लहँदीभाषी) एगो प्रांत रहलौ छै आरो 1843 सँ 1936 ई. तक सिंध, बम्बई प्रांत क एगो भाग होने केरौ नाते गुजराती केरौ विशेष सम्पर्क मँ रहलौ छै।
पाकिस्तान मँ सिंधी भाषा नस्तालिक (यानि अरबी लिपि) मँ लिखलौ जाबै छै। जबकि भारत मँ एकरौ लेली देवनागरी आरो नस्तालिक लिपि दोनो प्रयोग करलौ जाबै छै।


text:
मिथिलाक गाम घर :
हमारा लग रहब : ७
मिथिलाक गाम घर : प्रणव दीन भरी दूकन्हा पर सूतल रही गेल । रातियो क आँगन में पतिया पर परल - परल मालाक चाट आ ओकर बात ओकरा आसांत कयने रहलैक । नेंग्रा गुरुजी कतेको बेर बेत्त स देह फूला देने छलैक , लल्बित्थूआ स सौसे देह लहरा देने छलैक , मुदा मालाक चाट आ बातक लहरी ओही स बढ़ी क छलैक । कियक मारलक एना हमरा ? मामिक देह स चिक्कन देह छैक ओकर ? की बेशी सोंनर अछि मामी स ? आ हमर हाथ कोनो कारी खोर्नाथ अछिं जे दाग लागी जेतैक ? बरका घरक बेटी अछि त अपना घर । कोनो हम खुसामद करे गेल छलियैक ? अपने मोछक झक्का आ तेतारिक चटनी लेल जान देत , हाथ - पैर जोरत आ काम निकला पर एहन एट्ठी ? आब हमहू मजा चखा दबाएँ दूनू बहिन केर । लाख मानों करतीह , नहीं दबाएँ तोरी के , नहीं चाद्धबानी गाछ पर । बज्बो नहीं करबैक दूनू स । दूनू एथ्लाही अछि । जेहने पढबाक में भूस्कोल , तेहने लूरी में । गोबरक चोट अछि ओ दूनू । हमरा कथीक खुसामद ? देखा दबानी आब ? नेंग्रा गुरूजी क बाले खिल्खिलैत्त छित -- खिल्खिलाईट रहौथ । पर्बाही केकरा छैक ? जे दूनू स बाजे से गीदरक नेरी खाय ।
सट्टे नहीं बज्ल्कैक दूनू बहिन स ५ वर्ष । अप्पर प्रिम्मारी हाई स्कूल में आबी गेल , १० मा पास क मत्रिच्क क तय्यार्री म लागी गेल , मुदा अपन सपाट मों रहलैक प्रणव के । माला त तीने वर्षक बाद स्कूल छोरी देलकैक । ९ वे में छलैक की बिबाह भ गेलिक । बार एकदम बूधाठ छलैक --४० या ४५ बरखक , माथक आधा केश पाकल । कारी रंग आ एक टा दात उंच । कोनो बरका जाती बाला छलैक --महादेब झा पाजी ---बाद में ओ बूझाल्कैक । जाती लेल ओई दरिद्र आ कुरूप वर के उठा अन्ने छलथिन । कतबो कियो मना कयल्कन , नाही मनाल्थिन -- पूरूखाक कतहू रूप देखल गेलिक अछि । आ सम्पति हम द देबैक , १००-५० बिघाक कोण गन्ना छैक ? मुदा कहां बार के आन्लाहू अछि से ने देखू । महादेव झा पाज्जी -------
मुदा प्रणव के ओही बार के देखि हसी लागी गेलिक । जोर स हसाल । ईक्छा भेलैक जे की ओत्बाही जोर स हसैक जतेक जोर स ओकरा देह पर बेत लागला पर माला हसित छलैक । मुदा ओकर हसी बीला गेलिक । मों पर्लैक जे बेत लागल देह कोना ओही खिल खिल हस्सी स लहरी उठैत छलैक । भेलैक जे की आई माला ओहिन छात्पत्ता रहल हेतैक । एहन बार केर देखि ओकर मोंन आ देह अहिना छात्पत्ता रहल हेतैक । ओकरा मों भेलैक जे आई अपन कसम तोरी दियअ आ माला स पूछैक --- तोरो दर्द होइत छौक ?
मुदा माला हवेलिक भित्तर माला कनिया बनल बैसल छलैक । दर्ब्बज्जा पर बर्यातिक संग दत्त उंच बूधाठ बार बैसल छलैक । आ बेहाल आप्स्यात कालू चौधरी छलाह । ओकर साहश नहीं भेलैक जे भित्तर जा क कनि माला क देखैक । कतेक दीन धरी तक उदास रही गेल परनव ।
मोड़ा बिबाहक किछु दीनका बाद माला केर देखाल्कैक त अवाक रही गेल । बिबाहक बाद स्कूल गेनाई छोरी देने छलैक माला । ओई दिन मंदिर लग देखाल्कैक प्रणव त अपना पर तामस भेलैक । अहि माला लेल उदाश छल ओ । ओ त जेना खुशी स आर गूद्गरी भ गेल छलैक । रांगल थोर आ मूह , कान आ सौसे देह गहना । जरीदार साड़ी में खुसी स चमकैत आकृति । आखी में बैह दूस्त्ता भरल हस्सी आ ओई हसी म मिल्ली गेल एक टा आमंत्रण । प्रणव के अपन भाबूकता क्रोधक संग संग लाजो भेलैक ।


text:
कोजगरा साल में भले एक बेर आबैत अइछ ।
मुदा ...
पूरा साल भईर के मखानक एके राइत में जोगार क देइत अइछ हमरा गाँव मे 1 आदमी के 1 किलों स कम भेल त एके गो गप कहल जाइत अइछ की अखनो तोरा बच्चे में गिनती होइय छौउ ।।
चाँदक इजोरिया में जखन लोक कुर्ता धोती पहिरने हाथ मे एगो बड़का झोरा ल क निकलैत अइछ त गाँवक कोनो गली एहन नाइ रहैयत अइछ की ओय गली से किछ लोक मुह में या त पान या माखन चिबाबैत नाइ निकलैत मिलैत अइछ ।।
दलाने दलान टेन्ट, जनरेटर और गीत सबहक बीच 10 टा सजा क राखल कुर्सी ओय बीच मे राखल एगो चौकी और चौकी पर एगो बाटी या बट्टा ल क बैसाइल एगो सज्जन जे चंगेरा में माखन सजेने गाँवक लोकक इंतज़ार करैत रहैयत छैथ ।।
इहा सबहक बीच गाँवक लोक के दलान पर प्रवेश बट्टा या बाटी ल क वो सज्जन उइठ जाइत छैथ जखन सब ग्रमीण कुर्सी पर अपन स्थान ग्रहण क लयत छैथ एक कोन स बट्टा या बाटी लेने वो सज्जन सबहक मुँह देखैत मखान प्रसाय लागैयत छैथ बरका लोक के भैर बट्टा और बच्चा के देखते छोटकी बाटी ल क ओकरा झोरा में मखान गिरबय छैथ तहन त पुछु नैय वोयह बच्चा पर की गुजरैत हैत सेह त अपनोहो बुझनेहे हेबय ।।
ओहा एगो समय लागत की कतय जल्दी बड़का होइयतौ की हमरो बड़का बट्टा ल क मखान भेटइत , ओइयह में किछ बुधियार बच्चा जे अपन बाबा साथे घुमत जकरा अपन मंने मन इ बुझाइत रहैयत अइछ की ओकरा बाबा लाथे किछ बिशेष मखान भेट जायत ।।
जखन एक एक क सब गोटे के मखान भेइट जाइत अइछ त बैसाइल ग्रामीण उइठ क पान सुपारी ल क अगिलका दलान के तरफ प्रस्थान करैत छैथ ओइयह में किछ ग्रामीण जे गाँव मखाने लेबय लेल आयल रहैयत छैथ औह ग्रामीण ओहा दलान पर पान खायत दोसर ग्रमीण स पूछता कियौ कतय कतय अइछ , अगिला गली में सेहो छैय की , फलना बाबू के दरबजा पर सेहो हेतैक की सेह पुछैत आग बैढ़ैत छैथ ।।
सुच्चा गाँवक बुजुर्ग त 1 महीना पहिनेहे गिन लेने रहैत छैथ की भैर गाँव मे कतेक थाम अयि बेर मखान बटैयत और कतेक अयि बेर अंनठिया देलखिन ।।
हमरा गाँव मे सुना में आइला की 28 थाम अइछ आंहक गाँव मे काय जगह अइछ से कमेंट में जरूर बताब ।।
एतबय नैय कोजगरा पराते कतेक थाम भोज हैयत सेहो गिनल रहैयत अइछ ।।
इ तरहे लोक जबतक पूरा गाँवक सब दलान स मखान नैयह ल लयत छैथ तबतक एनाही ई क्रम चलैत रहैयत अइछ ।।
एयतरहे लोक अगला दिनक भोजक बाट जोहय लागैयत छैथ और कोजगरा राइत अयि तरहे समाप्त भ जायत अइछ ।।
Post credit Gaurav mishra


text:
मौक़ा पर हुनका याद करैत वयोवृध्द पत्रकार शंभू शरण सिंह कहला कि तीन-तीन क्षेत्र मे महारत हासिल करि अप्पन अलग पहचान बनबै बला आय हमरा सभक बीच नहि रहला। भगवान हुनकर आत्मा के शांति प्रदान करैथ। ओतहि दिनेश कुमार देव कहला कि ओ एक जिंदादिल इंसान छलाह। भगवान हुनकर परिजन सभके शक्ति प्रदान करैथ। पत्रकार सतीश आनंद, प्रभाशंकर सिंह, शशि भूषण प्रसाद, प्रोफेसर एनपी ठाकुर, विनोद कुमार मंटू, कमल भारती, मोहम्मद एजाज अहमद, अरविंद कुमार सिंह समेत जिला के कैको पत्रकार सभ स्वर्गीय श्री सिंह के फोटो पर पुष्प अर्पित कर हुनका श्रद्धांजलि अर्पित केलैन्ह।
दोसर दिस महिला कॉलेज के प्राचार्य संजीव नंदन शर्मा के अध्यक्षता मे महिला कॉलेज के सभागार मे सेहो शोक सभा केर आयोजन कायल गेल। जता हुनकर जीवन व हुनकर कार्य कुशलता पर लोग सभ अप्पन - अप्पन अनुभव राखलैन्ह। मौक़ा पर प्रोफेसर अकील अहमद, डॉक्टर रेणुका, डॉक्टर शोभा रानी, डॉक्टर रोहित कुमार सिंह, प्रोफेसर कमल किशोर सिंह, प्रोफेसर मुकेश कुमार सिन्हा, प्रोफेसर विश्व मोहन कुमार चौधरी, डॉक्टर मीरा सिंह, डॉक्टर दिलीप सिंह उपस्थित छलैथ।


text:
नई दिल्ली। केंद्रीय भूतल परिवहन आ राजमार्ग मंत्री कमलनाथ कहला अछि जे राजमार्गं क निर्माण कार्य मे प्रशासनिक दिक्कत कए देखैत राष्टीय राजमार्ग प्राधिकरण क पुनर्गठन क फैसला कैल गेल अछि। एकर दिल्ली, कोलकाता, बेंगलुरु, पटना, चंडीगढ़, लखनऊ, भोपाल, हैदराबाद, जयपुर, मुंबई व गुवाहाटी मे क्षेत्रीय कार्यालय खोलल जा रहल अछि। एहि कार्यालय क प्रभारी मुख्य महाप्रबंधक स्तर क अधिकारी हेताह। केंद्रीय मंत्री क अनुसारे एहि स तमाम वित्तीय आ प्रशासनिक फैसला मे विलंब कए समस्या खत्म भ जाइत। केंद्रीय मंत्री कहला जे फिलहाल सात स आठ हजार किमी सड़क प्रतिवर्ष बनेबा क लक्ष्य रखल गेल अछि। एकर अलावा मंत्रालय वर्ष 2009-10 क लेल कार्ययोजना तैयार करि रहल अछि, जाहि स 11 हजार 920 करोड़ किमी लंबा सड़क बनेबाक कार्य शुरू भ सकत। इ काज अगिला वर्ष जनवरी मे शुरू होइत। एकरा लेल घरेलु स्त्रोत क अलावा विश्व बैंक स मदद लेल जाइत। ओ कहलथि जे निर्धारित समय अवधि मे सड़क निर्माण कार्य शुरू नहि भेला पर राष्टï्रीय राजमार्ग प्राधिकरण किसान आ अन्य लोक क अधिग्रहित भूमि कए लौटा देत।
एकर अलावा केंद्र सरकार देश मे उन्नत सड़क क जाल बिछेबा लेल अलग स एकटा एक्सप्रेस-वे प्राधिकरण बनेगाक तैयारी कए रहल अछि। इ प्राधिकरण देश क 33 नक्सल प्रभावित जिला मे 7400 करोड़ टका क अलग स बनल योजना पर काज करत, जेकर पूरा खर्च केंद्र वहन करत। एहि योजना स बिहार, छत्तीसगढ़, झारखंड, आंध्रप्रदेश सहित अन्य नक्सल प्रभावित राज्य कए लाभ भेटत। कमलनाथ क अनुसारे देश मे मौजूदा पैघ परियोजना क अतिरिक्त किछु अन्य परियोजना क जरूरत अछि। ओ कहन्लथि जे राष्टीय राजमार्ग प्राधिकरण स अलग एकटा स्वतंत्र एजेंसी गठित करबाक जरूरत अछि। एकरा लेल ओ एक्सप्रेस वे डिवीजन बनेबाक फैसला कैलथि अछि। इ प्राधिकरण देश मे 17 हजार किमी लंबा एक्सप्रेस वे बनाउत। अगिला साल जनवरी-फरवरी मे बजट सत्र क दौरान एहि संबंध मे संसद मे विधेयक पेश करबाक संभावना अछि।


text:
एखन देश सँ लय क घरक, सबजगह के माहौल तनावपूर्ण अछि। एहन स्थिति में सब नियम सँ रहलाक बावजूद मोन में शांति नहिं रहि पाबय छै। एहन में पर्याप्त भोजन केलाक बादो इम्यूनिटी सिस्टम या प्रतिरक्षा प्रणाली पूर्ण रूप सँ काज नहि कय पाबैत अछि आ मनुष्य के प्रतिरोधक क्षमता घटैत अछि।
एहन में कहल जाईत अछि कि योग आ आध्यात्म बहुत सहयोगी साबित होईत अछि जीवन में।
मैथिल मंच के संरक्षकगण में प्रमुख योगाचार्य श्रीरवि व्योमशंकर झा योग के बारे में किछु विचार आ सुझाव प्रस्तुत कयलन्हि।
“योग विज्ञान के सफलता : एकटा अनुसंधान” एहि पर चर्चा करैत योगाचार्य कहय छथि जे प्रतिरोधक क्षमता, प्रतिरक्षा प्रणाली के अध्ययन के प्रतिरक्षा विज्ञान (इम्यूनोलॉजी) के नाम देल गेल अछि। आई विज्ञान के पुरोधा आ विकसित देश सब मानय छथि कि योग सेहो एकटा विज्ञान अछि जकर सतत जीवन में अपनेला सँ शरीरक रोग प्रतिरोधक क्षमता बढ़ैत अछि।
एहि के अध्ययन में प्रतिरक्षा प्रणाली संबंधीपैघ-छोट कारणक जाँच कयल जाईत अछि। एहिमें प्रणाली पर आधारित स्वास्थ्य लेल लाभदायक आ हानिकारक कारण सबके अध्ययन कयल जाईत अछि। प्रतिरक्षा प्रणाली कोनो जीव के अन्दर होबयवला ओहि जैविक प्रक्रिया के संग्रह अछि जे रोगजनक आ अबुर्द कोशिका सबकेँ पहिले पहचान करैत अछि आ ओकरा मारि कय ओहि जीव के रोग सबसँ रक्षा करैत अछि।
ई विषाणु सँ लय क परजीवी कृमिसबकेँ जेना विभिन्न एजेंट सबकेँ पहचान करय में सक्षम होईत अछि आ प्रतिरक्षा प्रणाली के खोज में शोध निरंतर चलैत रहैत अछि आ एहिसँ ज्ञान में निरंतर बढ़ोत्तरी भय रहल अछि।प्रतिरक्षा प्रणाली के कतेक प्रतिरोधक जीव के बीमारी, एहिमें याँत्रिक, रासायनिक आ जैव प्रतिरोधक होईत अछि।
आधुनिक जीवन में अपन सबकेँ आहार विहार आ आचरण जहि तरह प्रभावित भेल अछि ओहि सँ अपन सबकेँ इम्युन सिस्टम पर नकारात्मक प्रभाव पड़ल अछि। जखन शरीरक रोग प्रतिरोधक शक्ति कमजोर भय जाईत अछि त आदमी जल्दी-जल्दी बीमार पड़य लगैत अछि। सर्दी, जुकाम, खाँसी, बोखार, माथदर्द आदि बीमारी सब लगातार शरीर के धेने रहैत अछि। आई के जीवन में टॉक्सिन, प्रदूषण, भोजनक गलत चयन आ नकारात्मक विचार सब हमरसबके इम्यून सिस्टम के कमजोर बना दैत अछि। एकर बचाव आ इम्युनिटी बढ़ाबय के एखन के समय में नीक उपाय अछि सतत योग करू। अपन जीवन में योग अपनाऊ, कम सँ कम आधा घंटा योग आ ध्यान कयल करू आ स्वस्थ रहू। एखनक एहि समय में योगाचार्यजी शीर्षासन, हलासन, सर्वाँगासन, मयूरासन, श्वासन, भस्त्रिका आ कपालभाति आदि आसन करबा हेतु कहय छथिन्ह। एहिसब आसन सँ मोन प्रसन्न होयत, मानसिक शांति भेटत आ निश्चय प्रतिरोधक क्षमता सेहो बढ़त शरीर के…..


text:
नवका- पुरनका लेख सर्च करु...
जागरण अखबार के पत्रकारक जरूरत
दुनिया के नंबर वन अखबार दैनिक जागरण के प्रशिक्षु उपसंपादक के जरूरत अछि. एहि के लेल अहां के कम सं कम स्नातक होबाक चाही. एकर संग अहां के पास पत्रकारिता के कोनो डिप्लोमा... डिग्री होएत तं अहांके बेसि वेटेज मिलत.
मुदा एहि के लेल उम्र सीमा सेहो राखल गेल अछि. अहांक जन्म एक सितंबर 1985 सं पहिने नहि होबाक चाही. यानी अहांक उम्र 26 साल सं कम होबाक चाही.
कंप्यूटरक ज्ञान... अंग्रेजी से हिंदी ट्रांसलेशन आओरटाइपिंग अएबाक चाही. एकटा आओर बात जे उम्मीदवार के फेसबुक...ट्विटर जैसन सोशल नेटवर्किंग साइट पर जतेक दोस्त होएतन्हि... जतेक बेसि फॉलोवर होएतन्हि हुनका ओतेक प्राथमिकता देल जएतन्हि.
अगर अहां मे ई सभ अछि. अहां अपना के एकटा नीक पत्रकार के रूप मे देखय चाहैत छी तं जल्दी सं अप्लाई करि दिअ.
अहां अपन रिज्यूमे dr.upendra@jagran.com पर भेज दिअ. अहांक आवेदन 3 सितंबर के सांझ 6 बजे तक हिनका पास पहुंचि जएबाक चाही.
एकटा खास बात ई जे आवेदन के संग अहां अपन एकटा लेख सेहो भेजबाक कष्ट करब. ओ लेख कम सं कम 500 शब्दक होबाक चाही.
अहां खुद हाथों-हाथ जाsक आवेदन देबय चाहैत छी तं एकटा लिफाफा मे अपन लेख... अपन रिज्यूमे राखि एहि पता पर पहुंच जाउ-
हेड, एडिटोरियल एचआर विभाग, दैनिक जागरण, डी-211, सेक्टर-63, नोएड- 201309
लिफाफा पर ‘संपादकीय प्रशिक्षु पद के लिए आवेदन’ जरूर लिख देब.
सदस्यता लें टिप्पणियाँ भेजें (Atom)


text:
मुदा मेट्रो रेल मे खर्च किछ बेसि लागैत अछि आओर बनाबय मे टाइम सेहो लागैत अछि.
नवका- पुरनका लेख सर्च करु...
पटना मे चलत मोनो रेल
बिहारक राजधानी पटना मे दिल्ली के मेट्रो जकां मोनो रेल शुरू होए वाला अछि. पटना के लोक के लेल ई नीक खबर अछि. पटना मे यातायात के जे हाल अछि ओकरा देखैत मेट्रो आ मोनो रेल चलानाय बेहद जरूरी अछि. सरकार त मेट्रो रेल पर विचार करैत छल
मुदा मेट्रो रेल मे खर्च किछ बेसि लागैत अछि आओर बनाबय मे टाइम सेहो लागैत अछि.
मुदा मेट्रो रेल मे खर्च किछ बेसि लागैत अछि आओर बनाबय मे टाइम सेहो लागैत अछि.
मेट्रो रेल मे मोनो रेल के तुलना मे जगह कनि बेसि छेकैत अछि. ओहि हिसाब सं मोनो रेल के नीक कहक चाही. ई मेट्रो सं सस्ता सेहो अछि. मुम्बई मे सेहो मोनो रेल बनि रहल अछि. अगर खर्च के देखल जाए त मेट्रो के एक किलोमीटर लिंक तैयार करय पर 225 करोड़ रुपया के खर्च आबैत अछि जखन कि मोनो रेल मे मात्र 31 करोड़ रुपया केर.
लार्सन एंड टूर्बो कंपनी... एल एंड टी एकरा बनाबय लेल एकटा प्रपोजल सरकार के पास रखलक अछि. सरकार प्रपोजल सं खुश होएत कंपनी के डीपीआर बनाबए लेल करहक अछि. अगर सभ किछ नीक रहल... काज समय पर शुरू भ गेल त दू-ढाई साल के अंदर मोनो रेल चालू भ जाएत. लोक के एहि सं बड़ फायदा मिलतन्हि.
पटना मे अखन जेहि इलाका के डीपीआर बनाबय लेल कहल गेल अछि ओ अछि-
पटना जंक्शन सं गांधी मैदान...
पटना जंक्शन सं हवाई अड्डा...
पटना जंक्शन सं पाटलिपुत्रा कॉलोनी...
आओर
पटना जंक्शन सं कंकड़बाग कॉलोनी.
दिल्ली मे जेना कइटा मेट्रो स्टेशन पर शॉपिंग मॉल बनाएल गेल अछि ओहिना एहिठाम सेहो मोनो रेल स्टेशन पर मॉल बना जगह के बेहतर इस्तेमाल सेहो होएत आओर पाई सेहो आएत.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
केंद्रीय विश्वविद्यालय बनत कि नहि?
बिहार मे केंद्रीय विश्वविद्यालय बनत कि नहि? बनत त कहिआ बनत? कतs बनत? एहि पर केंद्र सरकार आओर बिहार सरकार के बीच ठनल अछि. मुंछ केर लड़ाई बनि गेल अछि दुनू सरकार के बीच.
केंद्र सरकार के कहनाय अछि जे केंद्रीय विश्वविद्यालय राज्यक राजधानी आ ओकर आसपास कोनो पैघ शहर मे बनबाक चाही जतय दस तरहक सुविधा होए. जखन कि बिहार सरकार के कहनाय अछि जे खुलत तं मोतिहारी मे नहि तं नहि.
बिहारक मुख्यमंत्री नीतीश कुमार आओर केंद्रीय मानव संसाधन विकास मंत्री कपिल सिब्बल दुनू गोटे अपन-अपन रुख पर अड़लछैथि. एहि के कारण ई मामला पिछला डेढ़-दू साल सं लटकल अछि.
ओना केंद्रीय विश्वविद्यालय के दफ्तर पटना मे शुरू अछि मुदा एकरा रहने आओर नहि रहने कोनो फर्क नहि पड़ैत अछि. बिहार शिक्षा के क्षेत्र मे विकास सं वंचित अछि. लोक के जे फायदा मिलबाक चाही ओ नहि मिल रहल अछि.
कपिल सिब्बल जी जखन आईआईटी के शिलान्यास के सिलसिला मे पटना आएल छलखिन्ह तखनो ई मामला उठल छल मुदा जगह के लsक दूनु गोटा अड़ल रहलाह. नीतीश जी कहलखिन्ह जे केंद्रीय विश्वविद्यालय बनत तं मोतिहारीये मे...आओर राज्य सरकार एतय जगह सेहो देबय लेल तैयार अछि.
नीतीश जी एकरा राष्ट्रपिता महात्मा गांधी जी जोड़य छथिन्ह. हुनकर कहनाय छनि जे बापू एहि ठाम सं अपन स्वतंत्रता आंदोलन शुरू कएने छलाह ताही लेल एहि स्थानक विशेष महत्व अछि.
फेर नीतीश जी एहि बारे मे एतय के लोक के सामने चुनाव के समय घोषणा करने छलखिन्ह जे एहिठाम केन्द्रीय विश्वविद्यालय बनत. आब ई आन के बात भ गेल अछि. मुदा केंद्र के कहनाय अछि जे हमहुं तं किछ छी. सभ किछ हम करि आओर अहां हमरे नहि सुनि ई केना होएत.
केंद्र एहि पर इंफ्रास्ट्रक्चर के मुद्दा सेहो उठा रहल अछि. ओकर कहनाय अछि जे केन्द्रीय विश्वविद्यालय बनय लेल जे जरूरी चीज होबाक चाही से मोतिहारी आओर एकर आसपास मे नहि अछि.
एहि मुद्दा पर बिहार सरकार के कहनाय अछि जे इंफ्रास्ट्रक्चर के मामला सुलझाएल जा सकैत अछि. सभ किछ पटना आओर राजधानीए मे नहि होबाक चाही. राज्य के चारुकात विकासक बयार बहबाक चाही.
नीतीश जी के इहो कहनाय छनि जे एहि ठाम के मंजूरी मिलतहि जरूरी इंफ्रास्ट्रक्चर... सड़क... बिजली... पानी... आवास के समस्या के दूर करि लेल जाएत. आओर फेर जखन एहिठाम करोड़ों रुपया केर निवेश होएत तं लोक के जीवनस्तर सेहो सुधरत.
मुदा सिब्बल जी मानय लेल तैयार नहि छथिन्ह. एहि के कारण केन्द्रीय विश्वविद्यालय अपन रूप मे नहि आबि रहल अछि. अहां सभ के कि लगैत अछि. कि होबाक चाही?
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
कलकत्ता. प्रत्येक बरख जका एहू बरख कर्णगोष्ठी कलकत्ता द्वारा चित्रगुप्त पूजन कयल गेल. बालकृष्ण विद्यालय, कादापाड़ा मे बृहस्पतिदिन १५ नवम्बर २०१२ कें कलम-दवातक पूजन कयल गेल. पूजनक पश्चात परिचर्चाक ओ प्रीतिभोज केर आयोजन सेहो छल.
'वर्त्तमान समय मे मैथिलीक विकास मे विभिन्न संस्थाक भूमिका' विषय पर आयोजित परिचर्चाक अध्यक्षता लक्ष्मण झा 'सागर' कयलनि. अशोक झा, नबोनारायण मिश्र, सुशील झा, बिनय भूषण, वेदानन्द झा, गोविन्द सरहदी, राजनन्दन लाल दास, कुमार किसलय अपन विचार रखलनि. कवि बिनय भूषण जतय मैथिली साहित्यक परिप्रेक्ष्य मे अपन बात रखलनि, ओतहि गोविन्द सरहदी अपन कविता सं वाहवाही पओलनि.
'वर्त्तमान समय मे मैथिलीक विकास मे विभिन्न संस्थाक भूमिका' विषय पर आयोजित परिचर्चाक अध्यक्षता लक्ष्मण झा 'सागर' कयलनि. अशोक झा, नबोनारायण मिश्र, सुशील झा, बिनय भूषण, वेदानन्द झा, गोविन्द सरहदी, राजनन्दन लाल दास, कुमार किसलय अपन विचार रखलनि. कवि बिनय भूषण जतय मैथिली साहित्यक परिप्रेक्ष्य मे अपन बात रखलनि, ओतहि गोविन्द सरहदी अपन कविता सं वाहवाही पओलनि.
(Report: मिथिमीडिया ब्यूरो)
Tags: हालचाल


text:
मिथिमीडिया द्वारा आयोजित 'वेब पत्रकारिता ओ मैथिली' विषयक संगोष्ठीमे भास्करानंद झा 'भास्कर' द्वारा पढ़ल गेल आलेख—
सूचना विज्ञान एवं प्रौद्योगिकीक आजुक युगमे दिनानुदिन बढैत संचार साधनक प्रभावे वेब पत्रकारिता बहुविषयक समाचार एवं सूचना प्राप्तिक सबसं महत्वपूर्ण माध्यम, साधन एवं स्रोत बनि गेल अछि. पारम्परिक प्रिन्ट मीडियाक स्थान शनै-शनै इलेक्ट्रानिक मीडिया ल’ लेने अछि. आन समस्त भाषामे इंटरनेट आधारित पत्र-पत्रिकाक संख्या निरंतर बढैत जा रहल अछि. कहबाक आवश्यकता नहि जे सूचना प्रौद्योगिकीक क्षॆत्र मॆं नित नव प्रगतिसं प्रभावित वर्तमान परिदृश्यमॆ वेब-मीडिया अथवा ऑनलाइन मीडियाक लोकप्रियता अपन चरम पर अछि. प्रिन्ट मीडियासं फ़राक कम्प्यूटर एवं इन्टरनेट केर समुचित समन्वयनसं संचालित हॊमयबला वेब पत्रकारिताकें इनटरनेट पत्रकारिता, ऑनलाइन पत्रकारिता, सायबर पत्रकारिता आदि सेहो कहल जायत छैक. वेब पत्रकारिताक लेल समस्त लेखन क्षमताक संगॆ कम्प्यूटर आ इन्टरनेट केर प्रचालनक प्रारंभिक ज्ञान आ संबंधित सॉफ़्टवेयर केर संचालनमे प्रवीणता ओ दक्षता सेहो आवश्यक छैक. दैनिक, साप्ताहिक, मासिक, त्रैमासिक आदि वेबकारिताक किछु सामान्य वर्गीकरण अछि.
भारतमे वेब पत्रकारिता
भारतमे वेब पत्रकारिताक प्रारंभ इन्टरनेट केर शुभ आगमनसं मानल जाइछ. भारतवासीकें इन्टरनेटक सुविधा 1990क मध्यसं भेटय लागल छ्ल. चेन्नई सं अंग्रेजीमॆ प्रकाशित “द हिन्दू” भारतक पहिल अखबार मानल जायत छैक जकर इन्टरनेट संस्करण 1995मे आयल. ’’नई दुनिया’’ अखबार द्वारा ’’वेब दुनिया’’क नामसं हिन्दी भाषामे पहिल इन्टरनेट पोर्टलक आगमनसं अपन देशमें हिन्दी समाचारक वेबकरण भेल. 1998 धरि अबैत अबैत हिन्दी, अंग्रेजी, मराठी, मलयालम, तमिल, गुजराती आदि भाषामे करीब 48टा समाचार पत्र ऑनलाइन भ' गेल. वर्तमान परिदृश्यमॆं हम देखि सकैत छी जे वेब पत्रकारिता आब शिक्षाक अहम क्षेत्र बनि गेल अछि जाहिमे युवा पीढीक लॆल कैरियरक बहुत बेसी संभावना अछि। नवतुरिया सबहक पसीन कैरियर केर रुपमें एकर अलगे महत्व अछि. इन्टरनेटक अयलासं वॆब पत्रकारिताक विकासमें ब्लॉगिंग सुविधाक महत्वपूर्ण भूमिका रहल अछि. हिन्दी भाषाक प्रथम ब्लॉग छल “ नौ दॊ ग्यारह” जॆकि आलॊक कुमार द्वारा अप्रैल 2003 मॆं शुरु कएल गॆल छल.
मैथिलीमे पत्रकारिता
मैथिलीमे पत्रकारिताक अपन गौरवशाली इतिहास अछि. मैथिली पत्रकारिताक संदर्भ आन आन भाषामॆ पत्रकारिताक इतिहासक विवॆचन मॆं बड्ड सम्मानित ढंगसं देल जायत अछि. पंडित चन्द्रनाथ मिश्र "अमर"क मैथिली पत्रकारिताक इतिहास” आ डॉ यॊगानन्द झाक “ मैथिली पत्रकारिता कॆ सौ वर्ष“ उल्लॆखनीय संदर्भ स्रॊत अछि. मैथिलीमॆ पत्रकारिताक आरंभ जयपुरसं प्रकाशित मासिक पत्रिका 'मैथिल हित साधन' (1905)सं भेल छल. तकर बाद 1906मे मिथिलामोद वाराणसीसं, 1908मे मिथिला मिहिर, दरभंगासं बहरायल. डॉ जयकान्त मिश्रक अनुसार “ मैथिली पत्रकारिताक दोसर चरण 1914क विश्व युद्धक बाद प्रारंभ भेल. एहि चरणक अन्तर्गत मैथिल प्रभा (1920), मथुरा आ आगरासं, मैथिल प्रभाकर(1929) अलीगढसं, श्रीमैथिली (1925) आ मिथिला मित्र (1931) सुल्तानगंज सं प्रकाशित भेल.
मैथिली पत्रकारिताक तेसर चरण 1935सं शुरु भेल. एहि चरणमे प्रवासी मैथिललोकनिक पत्रिका मैथिल-बंधु (1935)सं बहरायल. तकरा बाद मैथिललोकनिक सम्पोषकत्वमे दुगोट आओर पत्रिका बहरायल- मैथिल युवक ( 1938) आ आगरासं जीवन प्रभा (1940). मैथिली पत्रकारिताक तेसर चरण मिथिला मोदक पुनर्प्रकाशन (1936), भारती (1937) आओर विभूति (1937)क लेल विशॆष रुपे महत्वपूर्ण छल. अंग्रॆजी एवं मैथिलीक प्रख्यात भाषाविद विद्वान उदयनारायण सिंह नचिकॆताक मन्तव्य छन्हि-
“ Until 1980s, one finds 78 literary journals and magazines, 11 of them being weeklies, 5 fortnightlies, 31 monthlies, 8 quaterlies, 2 half-yearlies, and 21 others with unpreictable periodicities.”
1947मे स्वतंत्रता प्राप्तिक बादसं मैथिली पत्रकारितामे वृद्धि भेल अछि.
मैथिलीमे वेब पत्रकारिता
भारतक लगभग समस्त भाषामॆ अखबार, पत्रिकाक साथ साथ ऒकर ऑनलाइन वर्सन/ संस्करण बहरायत अछि मुदा मैथिलीमे वेब पत्रकारिता एखनो शैशव-अवस्थामे अछि. मैथिलीमे दैनिक पत्रक संग संग वेब पत्रिका वर्तमान स्थिति अति दयनीय एवं चिन्तनीय अछि. अखबारी रिपोर्टक अनुसार विश्वमॆ लगभग तीन करोड़ मैथिली भाषी छथि. स्वभावित रुपे एकर पाठक वर्गक संख्या अधिक होयत. मुदा स्थिति दुखद! विपुल साहित्य भंडारसं हम सब गौरवान्वित होयत छी. प्रतिभाशाली युवा मैथिल हरॆक सेक्टरमे अपन प्रतिभाक लॊहा मनबा रहल छथि. तकर बादो, सूचना प्रौद्योगिकीक एहि युगमे मैथिलीमॆ अखबारी प्रकाशनक समस्या यथावत बनल अछि. पत्र पत्रिकाक निरंतरताक खगता खटकि रहल अछि. किछु हद तक एहि खगताक पूर्ति कोलकातासं प्रकाशित मिथिला समाद (2008) करैत रहल. तकर बाद दरभंगासं प्रकाशित मिथिला आवाज (2012) किछु आवाज देलक. सगरो मिथिला हर्षित भेल छल जहन दरभंगासं मैथिलीक पहिल रंगीन अखबार मिथिला आवाज छपय लागल. एकर ऑनलाइन संस्करण केर लॊकप्रियता आह्लादकारी छल. मुदा जेहन हमर सबहक इतिहास रहल अछि, आपसी वैमनष्यता, अहंकार, चेतना अवरोध, असहयोगक भावना आदि एकरो ल' डूबल. मिथिला आवाज बन्न भ' गॆल. आ बन्न भ गॆल एकर ऑनलाइन संस्करण. मिथिला आवाजक स्थायी स्थगन मैथिली पत्रकारिताक इतिहासमे बड़का क्षति रहत.
एहिमे कोनो भांगट नहिं जे मैथिलीमे साहित्यिक पत्र पत्रिकाक भरमार रहल अछि आ समय समय पर मैथिली ओ मिथिलाकें बढावा दैत रहल अछि. मुदा ऑनलाइन पत्रकारिताक क्षेत्रमे आन भाषाक अपेक्षा हम सब बहुत पछुआ गेल छी. वेब पत्रकारिताक स्थिति ओ उपस्थिति नगण्य अछि. हां किछु युवा मिथिलाकर्मी सोझा आयल अछि जेकि अपन तकनीकी ज्ञानक प्रयोगसं किछु ने किछु कय रहल छथि. कॊलकाता, मुम्बई, दिल्ली, दरभंगा आदिक मैथिल युव जन वॆब पत्रकारिताकॆ उत्थानमॆ लागल छथि. एहि भागीरथी प्रयासमे हुनकर ब्लॉगिंग ज्ञान बड्ड काज आबि रहल अछि. मिथिला मैथिलीसं संबंधित समस्त राजनीतिक, सामाजिक, साहित्यिक, सांस्कृतिक, आर्थिक मुद्दाकॆं इन्टरनॆट पर ब्लॉगिंग केर माध्यमॆ सोझा लाबि रहल छथि. एतबेटा नहि, किछु मिथिला-मैथिली प्रॆमी मैथिलीमे न्यूज पॊर्टल सॆहॊ चला रहल छथि. एहन न्यूज पॊर्टलमे ई-समाद, मिथिमीडिया, प्राईम न्यूज, हकार डॉट कॉम, मिथिला मिरर आऒर नव मिथिला किछु उल्लॆखनीय नाम अछि.
कहबाक आवश्यकता नहि जे मैथिली ई-पत्रिकाक आरंभक श्रॆय गजॆन्द्र ठाकुर द्वारा संचालित विदॆहकें देल जायत अछि. विदेह मैथिलीक प्रथम पाक्षिक ई-पत्रिका अछि जाहिमे समकालीन मैथिली साहित्यक विभिन्न गतिविधिकें ऑनलाइन राखल जा रहल अछि. मैथिली पत्रकारिता मे एखन धरि विदेहक काज ऐतिहासिक, प्रशंसनीय, स्तुत्य आ प्रेरक अछि. दॊसर दिस, इन्टरनॆट पर पहिल बॆर मैथिलीकॆं दॊसर रुपमे आनयकॆ श्रॆय कारपॊरॆट रिसर्चर प्रबुद्ध मैथिल कुमार पद्मनाभ जीक छन्हि. पद्मनाभ आईआइआईटी, खरगपुरसं 2004मॆ मैथिलीक पहिल ब्लॉग(?) “कतेक रास बात” (Vidyapati.org) शुरु कॆनॆ रहथि. एहि समयमे हितॆन्द्र गुप्ता द्वारा संचालित “हैलॊ मिथिला”, गजॆन्द्र ठाकुर द्वारा संचालित “भालसरिक गाछ” (5 जुलाई 2004) आ धीरॆन्द्र प्रॆमर्षि (नॆपाल) द्वारा संचालित “पल्लव मिथिला” नामक ब्लॉग आयल छल. मुदा सबसं पहिनॆ कॆ? कॆर मुद्दा एखनॊ विवादित अछि. खैर, मैथिलीकॆं नॆटक दुनियामॆं लॆनिहारक सूचीमॆ कुमार पद्मनाभ, गजॆन्द्र ठाकुर, हितॆन्द्र गुप्ता, राजीव रंजन लाल, धीरॆन्द्र प्रॆमर्षि, कुन्दन कुमार मल्लिक, मिथिला समाचारक शैलॆश झा, जनकपुर न्यूजक जीतॆन्द्र झा आदि अग्रणी रहल छथि.
मैथिलीमॆ वॆब आधारित पत्रकारितामॆ ईसमाद कॆर अमूल्य यॊगदान अछि. न्यूज पोर्टल के रुपमॆ ई-समाद मैथिलीक प्रथम ई-अखबार अछि जॆकि राष्ट्रीय आ अन्तर्राष्ट्रीय स्तर पर मिथिलाक समाद उपलब्ध करा रहल अछि. एहि न्यूज पोर्टल कें सम्यक रुपेन संचालित करबामें कुमुद सिंह, प्रीतिलता मलिक, ममता शंकर, सुषमा, जया झा आ छवि जी महत्वपूर्ण भूमिकाक निर्वहन क’ रहल छथि. ई-समादक तहमे गेलाक बाद ई महत्वपूर्ण बात विदित भेल जे “छह टा मैथिल महिलाक प्रयास सं निकलि रहल समाद ई-पेपरक संबंधमे आन आन पत्र पत्रिका मे बहुत रास प्रशंसा छपल अछि. एकटा व्लॉगक रूप मे शुरू भेल ई प्रयास आइ एकटा संपूर्ण वेब साइटक रूप मे हमरा सबहक समक्ष अछि. समादक सफलता मिथिलाक स्त्रीक ओ गौरवशाली परंपराक सबूत अछि, जाहि ठाम वैदेही, भारती आओर गार्गी सन महान विभूति जन्म लेने छथि. वर्तमान काल मे सेहो मिथिलाक स्त्रीगण देश-विदेश मे अपन ज्ञान सं सब कए प्रभावित क' रहल छथि.“
मिथिला-मैथिलीक प्रति कॊलकाताक यॊगदानक एकटा गौरवशाली परम्परा रहल अछि. स्वतंत्रता पूर्वसं वर्तमान धरि उल्लॆखनीय उपलब्धिक पैघ सूची अछि. वर्तमानमें, साहित्यिक ओ सांस्कृतिक गतिविधिक अतिरिक्त, कॊलकाताक प्रवासी युवा मैथिल आब वॆब पत्रकारिताक क्षॆत्रमॆ अपन प्रतिभा मनबा रहल छथि. एहि संबंधमॆं कॊलकाता अबाध रूपसं चलि रहल मैथिली न्यूज पोर्टल अछि - मिथिमीडिया, नवमिथिला, मैथिली जगत जकर नाम सम्मानपूर्वक लॆल जायत अछि. एकर अतिरिक्त, मैथिली सिनेमा ओ रंगमंच संबंधी समादक लेल मैथिली सिनॆमा डॉट कॉम केर अलगे नाम भ' रहल अछि.
मिथिमीडिया
मैथिली वॆब आधारित पत्रकारिताक क्षॆत्रमॆ कोलकातासं संचालित मिथिमीडियाक योगदान अभूतपूर्व अछि. मिथिमीडिया 15 अगस्त 2012कें अस्तित्व में आयल छल. बहुत कम समयमे बेसी लोकप्रियता हासिल करबामे मिथिमीडियाकें सफ़लता भेटैत चलि गेल. “मैथिली पाठकक पहिल पसिन” मिथिमीडिया व्यापक ऑनलाइन कवरेज, संपूर्ण त्वरित अपडेट, सेलिब्रेटी लोकनिक साक्षात्कार, मैथिली सिनेमाक टटका हलचल आ साहित्यिक कन्टेंट आदिक लॆल सर्वाधिक चर्चित पोर्टल अछि आ “अपन कार्यपद्धति आ समर्पित निष्पक्ष पत्रिकारिता तथा स्तरीय विविध सामग्री हेतु चिन्हल जाइत अछि”। आईटी क्षेत्रमे कार्य केनिहार रुपेश त्योंथ एक संगे कवि, व्यंग्यकार, आलेखक, प्रखर पत्रकार तथा जुझारु मैथिली सॆनानी छथि. मैथिली वॆब पत्रकारिताक विकासमे “मिथिमीडिया” केर संस्थापक-संपादक क रुपमे हुनक योगदानकॆं जतॆक प्रशंसा कएल जाय, ऒ कम्मॆ अछि. हुनक रचनात्मक यात्र एक दशक पूर्वहिसं प्रारंभ भेल छल जहन ओ झलक मिथिला, वरिष्ठ मैथिली पत्रकार तारा कान्त झाक सम्पादनमें प्रकाशित होयबला मैथिली अखबार मिथिला समाद मे नियमित कॉलम लिखैत छलाह. रूपेशजीक नियमित लेखन कार्यक प्रतिफ़ल थिक मिथिमीडिया.
मिथिला प्राइम
मिथिला प्राइम एकटा आओर न्यूज पॊर्टल अछि जॆ एखन ब्लॉगक रुपमॆ कार्य क’ रहल अछि. 4 जुलाई 2012कें स्थापित ई पोर्टल सॆहॊ नीक काज कय रहल अछि.
हकार डॉट कॉम
मैथिलीमॆ वॆब पत्रकारिताक खगताक पूर्ति लॆल पत्रकार भवेशनंदन झा हकार डॉट कॉम शुरु कॆनॆ रहथि मुदा दुर्भाग्यवश आब ई सक्रिय नहि अछि.
मिथिला मिरर
मैथिली वॆब पत्रकारिताक क्षॆत्रमे मिथिला मिरर’क आगमन एकटा पैघ उपलब्धि अछि. एकर संस्थापक छथि ललित एन झा जिनकर शैक्षणिक पृष्ठभूमि कलकत्तॆ रहल अछि. देशक राजधानी दिल्लीसं संचालित मिथिला मिरर’क मुख्य उदे्श्य - मिथिलाक विभिन्न समस्याकें आम जनमानसक बीच राखब अछि. मिथिलाक एकटा प्रहरीकें रूपमे ई न्यूज पोर्टल मिथिलाक मुद्दाकें सामाजिक ओ राजनीतिक स्तर पर बुलंद क' रहल अछि. मुट्ठी भरि संसाधन रहितो नित नव करबाक कोशिशमे लागल मिथिला मिरर मिथिला-मैथिलक बीच अपन खास पहिचान बना लेने अछि. एतबेटा नहि, मिथिला मिरर पत्रकारिताक क्षेत्र में रुचि रखनिहार व्यक्तिकें एकटा मंच सेहो द' रहल अछि.
नवमिथिला
न्यूज़ पोर्टल नव मिथिला 21 अक्टूबर 2014 धनतेरसक दिन शुरू भेल. नव मिथिला वेब न्यूज़क निर्माण एकमात्र मैथिली भाषाक प्रचार-प्रसार ओ भाषाक संरक्षण हेतु कयल गेल अछि. आन मैथिली वेब पेज सॅ फराक किछु नव सोच-नव उमंगक संग मैथिल लोकनिकक बीच आयल ई न्यूज पॊर्टल सुदूर गामक खबरि अपन भाषा मे एकठाम आनि रहल अछि. मिथिला-मैथिली के इतिहास -धरोहर कें जीवंत एवं प्रसार हेतु” प्रकाश झा केर सफ़ल सम्पादनमॆ कटिबद्ध ऒ प्रतिबद्ध नव मिथिला अपन डेग बढा रहल अछि.
मैथिलीमे वॆब पत्रकारिताक प्रारंभ, प्रारंभिक मैथिल ब्लॉगरक सुन्दर प्रयास, ई-समाद, मिथिमीडिया, मिथिला मिरर, मिथिला प्राइम, नव मिथिला आदि मैथिली न्यूज पॊर्टलक गतिविधि, एकर उद्देश्य ऒ उपलब्धिक विवेचनाक उपरान्त ई बात स्पष्ट अछि जे इन्टरनेट पर मिथिलामॆ वेब आधारित पत्रकारिताक उज्जवल भविष्यक किछु किरण फ़ूटि रहल अछि. मैथिली पत्रकारिता इन्टरनॆटक दुनियाक प्रकाशमय धरातल पर घुरछियाइत अपन अन्हार कोनकीमॆ ठाड़ विमर्शित किछु न्यूज पॊर्टलक गवाक्षसं अपन उज्जवल भविष्यक बाट जॊहि रहल अछि आ बड्ड कातरताक संग वर्तमान मैथिली पत्रकारिता, प्रिन्ट आ इन्टरनॆटी, ई अपेक्षा क’ रहल अछि कि आब किछु उद्यमी व्यवसायी मैथिलक नियमित रुपसं प्रकाशित होबयबला मैथिली समाद पत्रक प्रकाशन करैत ऒकर ऑनलाइन संस्करण द’ मैथिली वॆब पत्रकारिताक वर्तमान स्थिति सुधारैत आ मिथिला-मैथिलीक भविष्य उज्ज्वल करताह.
सूचना विज्ञान एवं प्रौद्योगिकीक आजुक युगमे दिनानुदिन बढैत संचार साधनक प्रभावे वेब पत्रकारिता बहुविषयक समाचार एवं सूचना प्राप्तिक सबसं महत्वपूर्ण माध्यम, साधन एवं स्रोत बनि गेल अछि. पारम्परिक प्रिन्ट मीडियाक स्थान शनै-शनै इलेक्ट्रानिक मीडिया ल’ लेने अछि. आन समस्त भाषामे इंटरनेट आधारित पत्र-पत्रिकाक संख्या निरंतर बढैत जा रहल अछि. कहबाक आवश्यकता नहि जे सूचना प्रौद्योगिकीक क्षॆत्र मॆं नित नव प्रगतिसं प्रभावित वर्तमान परिदृश्यमॆ वेब-मीडिया अथवा ऑनलाइन मीडियाक लोकप्रियता अपन चरम पर अछि. प्रिन्ट मीडियासं फ़राक कम्प्यूटर एवं इन्टरनेट केर समुचित समन्वयनसं संचालित हॊमयबला वेब पत्रकारिताकें इनटरनेट पत्रकारिता, ऑनलाइन पत्रकारिता, सायबर पत्रकारिता आदि सेहो कहल जायत छैक. वेब पत्रकारिताक लेल समस्त लेखन क्षमताक संगॆ कम्प्यूटर आ इन्टरनेट केर प्रचालनक प्रारंभिक ज्ञान आ संबंधित सॉफ़्टवेयर केर संचालनमे प्रवीणता ओ दक्षता सेहो आवश्यक छैक. दैनिक, साप्ताहिक, मासिक, त्रैमासिक आदि वेबकारिताक किछु सामान्य वर्गीकरण अछि.
भारतमे वेब पत्रकारिता
भारतमे वेब पत्रकारिताक प्रारंभ इन्टरनेट केर शुभ आगमनसं मानल जाइछ. भारतवासीकें इन्टरनेटक सुविधा 1990क मध्यसं भेटय लागल छ्ल. चेन्नई सं अंग्रेजीमॆ प्रकाशित “द हिन्दू” भारतक पहिल अखबार मानल जायत छैक जकर इन्टरनेट संस्करण 1995मे आयल. ’’नई दुनिया’’ अखबार द्वारा ’’वेब दुनिया’’क नामसं हिन्दी भाषामे पहिल इन्टरनेट पोर्टलक आगमनसं अपन देशमें हिन्दी समाचारक वेबकरण भेल. 1998 धरि अबैत अबैत हिन्दी, अंग्रेजी, मराठी, मलयालम, तमिल, गुजराती आदि भाषामे करीब 48टा समाचार पत्र ऑनलाइन भ' गेल. वर्तमान परिदृश्यमॆं हम देखि सकैत छी जे वेब पत्रकारिता आब शिक्षाक अहम क्षेत्र बनि गेल अछि जाहिमे युवा पीढीक लॆल कैरियरक बहुत बेसी संभावना अछि। नवतुरिया सबहक पसीन कैरियर केर रुपमें एकर अलगे महत्व अछि. इन्टरनेटक अयलासं वॆब पत्रकारिताक विकासमें ब्लॉगिंग सुविधाक महत्वपूर्ण भूमिका रहल अछि. हिन्दी भाषाक प्रथम ब्लॉग छल “ नौ दॊ ग्यारह” जॆकि आलॊक कुमार द्वारा अप्रैल 2003 मॆं शुरु कएल गॆल छल.
मैथिलीमे पत्रकारिता
मैथिलीमे पत्रकारिताक अपन गौरवशाली इतिहास अछि. मैथिली पत्रकारिताक संदर्भ आन आन भाषामॆ पत्रकारिताक इतिहासक विवॆचन मॆं बड्ड सम्मानित ढंगसं देल जायत अछि. पंडित चन्द्रनाथ मिश्र "अमर"क मैथिली पत्रकारिताक इतिहास” आ डॉ यॊगानन्द झाक “ मैथिली पत्रकारिता कॆ सौ वर्ष“ उल्लॆखनीय संदर्भ स्रॊत अछि. मैथिलीमॆ पत्रकारिताक आरंभ जयपुरसं प्रकाशित मासिक पत्रिका 'मैथिल हित साधन' (1905)सं भेल छल. तकर बाद 1906मे मिथिलामोद वाराणसीसं, 1908मे मिथिला मिहिर, दरभंगासं बहरायल. डॉ जयकान्त मिश्रक अनुसार “ मैथिली पत्रकारिताक दोसर चरण 1914क विश्व युद्धक बाद प्रारंभ भेल. एहि चरणक अन्तर्गत मैथिल प्रभा (1920), मथुरा आ आगरासं, मैथिल प्रभाकर(1929) अलीगढसं, श्रीमैथिली (1925) आ मिथिला मित्र (1931) सुल्तानगंज सं प्रकाशित भेल.
मैथिली पत्रकारिताक तेसर चरण 1935सं शुरु भेल. एहि चरणमे प्रवासी मैथिललोकनिक पत्रिका मैथिल-बंधु (1935)सं बहरायल. तकरा बाद मैथिललोकनिक सम्पोषकत्वमे दुगोट आओर पत्रिका बहरायल- मैथिल युवक ( 1938) आ आगरासं जीवन प्रभा (1940). मैथिली पत्रकारिताक तेसर चरण मिथिला मोदक पुनर्प्रकाशन (1936), भारती (1937) आओर विभूति (1937)क लेल विशॆष रुपे महत्वपूर्ण छल. अंग्रॆजी एवं मैथिलीक प्रख्यात भाषाविद विद्वान उदयनारायण सिंह नचिकॆताक मन्तव्य छन्हि-
“ Until 1980s, one finds 78 literary journals and magazines, 11 of them being weeklies, 5 fortnightlies, 31 monthlies, 8 quaterlies, 2 half-yearlies, and 21 others with unpreictable periodicities.”
1947मे स्वतंत्रता प्राप्तिक बादसं मैथिली पत्रकारितामे वृद्धि भेल अछि.
मैथिलीमे वेब पत्रकारिता
भारतक लगभग समस्त भाषामॆ अखबार, पत्रिकाक साथ साथ ऒकर ऑनलाइन वर्सन/ संस्करण बहरायत अछि मुदा मैथिलीमे वेब पत्रकारिता एखनो शैशव-अवस्थामे अछि. मैथिलीमे दैनिक पत्रक संग संग वेब पत्रिका वर्तमान स्थिति अति दयनीय एवं चिन्तनीय अछि. अखबारी रिपोर्टक अनुसार विश्वमॆ लगभग तीन करोड़ मैथिली भाषी छथि. स्वभावित रुपे एकर पाठक वर्गक संख्या अधिक होयत. मुदा स्थिति दुखद! विपुल साहित्य भंडारसं हम सब गौरवान्वित होयत छी. प्रतिभाशाली युवा मैथिल हरॆक सेक्टरमे अपन प्रतिभाक लॊहा मनबा रहल छथि. तकर बादो, सूचना प्रौद्योगिकीक एहि युगमे मैथिलीमॆ अखबारी प्रकाशनक समस्या यथावत बनल अछि. पत्र पत्रिकाक निरंतरताक खगता खटकि रहल अछि. किछु हद तक एहि खगताक पूर्ति कोलकातासं प्रकाशित मिथिला समाद (2008) करैत रहल. तकर बाद दरभंगासं प्रकाशित मिथिला आवाज (2012) किछु आवाज देलक. सगरो मिथिला हर्षित भेल छल जहन दरभंगासं मैथिलीक पहिल रंगीन अखबार मिथिला आवाज छपय लागल. एकर ऑनलाइन संस्करण केर लॊकप्रियता आह्लादकारी छल. मुदा जेहन हमर सबहक इतिहास रहल अछि, आपसी वैमनष्यता, अहंकार, चेतना अवरोध, असहयोगक भावना आदि एकरो ल' डूबल. मिथिला आवाज बन्न भ' गॆल. आ बन्न भ गॆल एकर ऑनलाइन संस्करण. मिथिला आवाजक स्थायी स्थगन मैथिली पत्रकारिताक इतिहासमे बड़का क्षति रहत.
एहिमे कोनो भांगट नहिं जे मैथिलीमे साहित्यिक पत्र पत्रिकाक भरमार रहल अछि आ समय समय पर मैथिली ओ मिथिलाकें बढावा दैत रहल अछि. मुदा ऑनलाइन पत्रकारिताक क्षेत्रमे आन भाषाक अपेक्षा हम सब बहुत पछुआ गेल छी. वेब पत्रकारिताक स्थिति ओ उपस्थिति नगण्य अछि. हां किछु युवा मिथिलाकर्मी सोझा आयल अछि जेकि अपन तकनीकी ज्ञानक प्रयोगसं किछु ने किछु कय रहल छथि. कॊलकाता, मुम्बई, दिल्ली, दरभंगा आदिक मैथिल युव जन वॆब पत्रकारिताकॆ उत्थानमॆ लागल छथि. एहि भागीरथी प्रयासमे हुनकर ब्लॉगिंग ज्ञान बड्ड काज आबि रहल अछि. मिथिला मैथिलीसं संबंधित समस्त राजनीतिक, सामाजिक, साहित्यिक, सांस्कृतिक, आर्थिक मुद्दाकॆं इन्टरनॆट पर ब्लॉगिंग केर माध्यमॆ सोझा लाबि रहल छथि. एतबेटा नहि, किछु मिथिला-मैथिली प्रॆमी मैथिलीमे न्यूज पॊर्टल सॆहॊ चला रहल छथि. एहन न्यूज पॊर्टलमे ई-समाद, मिथिमीडिया, प्राईम न्यूज, हकार डॉट कॉम, मिथिला मिरर आऒर नव मिथिला किछु उल्लॆखनीय नाम अछि.
कहबाक आवश्यकता नहि जे मैथिली ई-पत्रिकाक आरंभक श्रॆय गजॆन्द्र ठाकुर द्वारा संचालित विदॆहकें देल जायत अछि. विदेह मैथिलीक प्रथम पाक्षिक ई-पत्रिका अछि जाहिमे समकालीन मैथिली साहित्यक विभिन्न गतिविधिकें ऑनलाइन राखल जा रहल अछि. मैथिली पत्रकारिता मे एखन धरि विदेहक काज ऐतिहासिक, प्रशंसनीय, स्तुत्य आ प्रेरक अछि. दॊसर दिस, इन्टरनॆट पर पहिल बॆर मैथिलीकॆं दॊसर रुपमे आनयकॆ श्रॆय कारपॊरॆट रिसर्चर प्रबुद्ध मैथिल कुमार पद्मनाभ जीक छन्हि. पद्मनाभ आईआइआईटी, खरगपुरसं 2004मॆ मैथिलीक पहिल ब्लॉग(?) “कतेक रास बात” (Vidyapati.org) शुरु कॆनॆ रहथि. एहि समयमे हितॆन्द्र गुप्ता द्वारा संचालित “हैलॊ मिथिला”, गजॆन्द्र ठाकुर द्वारा संचालित “भालसरिक गाछ” (5 जुलाई 2004) आ धीरॆन्द्र प्रॆमर्षि (नॆपाल) द्वारा संचालित “पल्लव मिथिला” नामक ब्लॉग आयल छल. मुदा सबसं पहिनॆ कॆ? कॆर मुद्दा एखनॊ विवादित अछि. खैर, मैथिलीकॆं नॆटक दुनियामॆं लॆनिहारक सूचीमॆ कुमार पद्मनाभ, गजॆन्द्र ठाकुर, हितॆन्द्र गुप्ता, राजीव रंजन लाल, धीरॆन्द्र प्रॆमर्षि, कुन्दन कुमार मल्लिक, मिथिला समाचारक शैलॆश झा, जनकपुर न्यूजक जीतॆन्द्र झा आदि अग्रणी रहल छथि.
मैथिलीमॆ वॆब आधारित पत्रकारितामॆ ईसमाद कॆर अमूल्य यॊगदान अछि. न्यूज पोर्टल के रुपमॆ ई-समाद मैथिलीक प्रथम ई-अखबार अछि जॆकि राष्ट्रीय आ अन्तर्राष्ट्रीय स्तर पर मिथिलाक समाद उपलब्ध करा रहल अछि. एहि न्यूज पोर्टल कें सम्यक रुपेन संचालित करबामें कुमुद सिंह, प्रीतिलता मलिक, ममता शंकर, सुषमा, जया झा आ छवि जी महत्वपूर्ण भूमिकाक निर्वहन क’ रहल छथि. ई-समादक तहमे गेलाक बाद ई महत्वपूर्ण बात विदित भेल जे “छह टा मैथिल महिलाक प्रयास सं निकलि रहल समाद ई-पेपरक संबंधमे आन आन पत्र पत्रिका मे बहुत रास प्रशंसा छपल अछि. एकटा व्लॉगक रूप मे शुरू भेल ई प्रयास आइ एकटा संपूर्ण वेब साइटक रूप मे हमरा सबहक समक्ष अछि. समादक सफलता मिथिलाक स्त्रीक ओ गौरवशाली परंपराक सबूत अछि, जाहि ठाम वैदेही, भारती आओर गार्गी सन महान विभूति जन्म लेने छथि. वर्तमान काल मे सेहो मिथिलाक स्त्रीगण देश-विदेश मे अपन ज्ञान सं सब कए प्रभावित क' रहल छथि.“
मिथिला-मैथिलीक प्रति कॊलकाताक यॊगदानक एकटा गौरवशाली परम्परा रहल अछि. स्वतंत्रता पूर्वसं वर्तमान धरि उल्लॆखनीय उपलब्धिक पैघ सूची अछि. वर्तमानमें, साहित्यिक ओ सांस्कृतिक गतिविधिक अतिरिक्त, कॊलकाताक प्रवासी युवा मैथिल आब वॆब पत्रकारिताक क्षॆत्रमॆ अपन प्रतिभा मनबा रहल छथि. एहि संबंधमॆं कॊलकाता अबाध रूपसं चलि रहल मैथिली न्यूज पोर्टल अछि - मिथिमीडिया, नवमिथिला, मैथिली जगत जकर नाम सम्मानपूर्वक लॆल जायत अछि. एकर अतिरिक्त, मैथिली सिनेमा ओ रंगमंच संबंधी समादक लेल मैथिली सिनॆमा डॉट कॉम केर अलगे नाम भ' रहल अछि.
मिथिमीडिया
मैथिली वॆब आधारित पत्रकारिताक क्षॆत्रमॆ कोलकातासं संचालित मिथिमीडियाक योगदान अभूतपूर्व अछि. मिथिमीडिया 15 अगस्त 2012कें अस्तित्व में आयल छल. बहुत कम समयमे बेसी लोकप्रियता हासिल करबामे मिथिमीडियाकें सफ़लता भेटैत चलि गेल. “मैथिली पाठकक पहिल पसिन” मिथिमीडिया व्यापक ऑनलाइन कवरेज, संपूर्ण त्वरित अपडेट, सेलिब्रेटी लोकनिक साक्षात्कार, मैथिली सिनेमाक टटका हलचल आ साहित्यिक कन्टेंट आदिक लॆल सर्वाधिक चर्चित पोर्टल अछि आ “अपन कार्यपद्धति आ समर्पित निष्पक्ष पत्रिकारिता तथा स्तरीय विविध सामग्री हेतु चिन्हल जाइत अछि”। आईटी क्षेत्रमे कार्य केनिहार रुपेश त्योंथ एक संगे कवि, व्यंग्यकार, आलेखक, प्रखर पत्रकार तथा जुझारु मैथिली सॆनानी छथि. मैथिली वॆब पत्रकारिताक विकासमे “मिथिमीडिया” केर संस्थापक-संपादक क रुपमे हुनक योगदानकॆं जतॆक प्रशंसा कएल जाय, ऒ कम्मॆ अछि. हुनक रचनात्मक यात्र एक दशक पूर्वहिसं प्रारंभ भेल छल जहन ओ झलक मिथिला, वरिष्ठ मैथिली पत्रकार तारा कान्त झाक सम्पादनमें प्रकाशित होयबला मैथिली अखबार मिथिला समाद मे नियमित कॉलम लिखैत छलाह. रूपेशजीक नियमित लेखन कार्यक प्रतिफ़ल थिक मिथिमीडिया.
मिथिला प्राइम
मिथिला प्राइम एकटा आओर न्यूज पॊर्टल अछि जॆ एखन ब्लॉगक रुपमॆ कार्य क’ रहल अछि. 4 जुलाई 2012कें स्थापित ई पोर्टल सॆहॊ नीक काज कय रहल अछि.
हकार डॉट कॉम
मैथिलीमॆ वॆब पत्रकारिताक खगताक पूर्ति लॆल पत्रकार भवेशनंदन झा हकार डॉट कॉम शुरु कॆनॆ रहथि मुदा दुर्भाग्यवश आब ई सक्रिय नहि अछि.
मिथिला मिरर
मैथिली वॆब पत्रकारिताक क्षॆत्रमे मिथिला मिरर’क आगमन एकटा पैघ उपलब्धि अछि. एकर संस्थापक छथि ललित एन झा जिनकर शैक्षणिक पृष्ठभूमि कलकत्तॆ रहल अछि. देशक राजधानी दिल्लीसं संचालित मिथिला मिरर’क मुख्य उदे्श्य - मिथिलाक विभिन्न समस्याकें आम जनमानसक बीच राखब अछि. मिथिलाक एकटा प्रहरीकें रूपमे ई न्यूज पोर्टल मिथिलाक मुद्दाकें सामाजिक ओ राजनीतिक स्तर पर बुलंद क' रहल अछि. मुट्ठी भरि संसाधन रहितो नित नव करबाक कोशिशमे लागल मिथिला मिरर मिथिला-मैथिलक बीच अपन खास पहिचान बना लेने अछि. एतबेटा नहि, मिथिला मिरर पत्रकारिताक क्षेत्र में रुचि रखनिहार व्यक्तिकें एकटा मंच सेहो द' रहल अछि.
नवमिथिला
न्यूज़ पोर्टल नव मिथिला 21 अक्टूबर 2014 धनतेरसक दिन शुरू भेल. नव मिथिला वेब न्यूज़क निर्माण एकमात्र मैथिली भाषाक प्रचार-प्रसार ओ भाषाक संरक्षण हेतु कयल गेल अछि. आन मैथिली वेब पेज सॅ फराक किछु नव सोच-नव उमंगक संग मैथिल लोकनिकक बीच आयल ई न्यूज पॊर्टल सुदूर गामक खबरि अपन भाषा मे एकठाम आनि रहल अछि. मिथिला-मैथिली के इतिहास -धरोहर कें जीवंत एवं प्रसार हेतु” प्रकाश झा केर सफ़ल सम्पादनमॆ कटिबद्ध ऒ प्रतिबद्ध नव मिथिला अपन डेग बढा रहल अछि.
मैथिलीमे वॆब पत्रकारिताक प्रारंभ, प्रारंभिक मैथिल ब्लॉगरक सुन्दर प्रयास, ई-समाद, मिथिमीडिया, मिथिला मिरर, मिथिला प्राइम, नव मिथिला आदि मैथिली न्यूज पॊर्टलक गतिविधि, एकर उद्देश्य ऒ उपलब्धिक विवेचनाक उपरान्त ई बात स्पष्ट अछि जे इन्टरनेट पर मिथिलामॆ वेब आधारित पत्रकारिताक उज्जवल भविष्यक किछु किरण फ़ूटि रहल अछि. मैथिली पत्रकारिता इन्टरनॆटक दुनियाक प्रकाशमय धरातल पर घुरछियाइत अपन अन्हार कोनकीमॆ ठाड़ विमर्शित किछु न्यूज पॊर्टलक गवाक्षसं अपन उज्जवल भविष्यक बाट जॊहि रहल अछि आ बड्ड कातरताक संग वर्तमान मैथिली पत्रकारिता, प्रिन्ट आ इन्टरनॆटी, ई अपेक्षा क’ रहल अछि कि आब किछु उद्यमी व्यवसायी मैथिलक नियमित रुपसं प्रकाशित होबयबला मैथिली समाद पत्रक प्रकाशन करैत ऒकर ऑनलाइन संस्करण द’ मैथिली वॆब पत्रकारिताक वर्तमान स्थिति सुधारैत आ मिथिला-मैथिलीक भविष्य उज्ज्वल करताह.
Tags: MithiEvent2014 आलेख


text:
नॉर्वे मे रहैत छथि डॉक्टर साहेब प्रवीण झा 'वामागांधी. सोशल मीडिया पर अपन लेखनीक जादो सं लोक कें खूब आकृष्ट करैत छथि. हम अपने हिनक पोस्ट सबहक व्यसनी भ' गेल छी. ओ पोस्ट सभ बेसी भाग हिन्दी मे रहैत अछि. टूकटाक मैथिली पोस्ट सेहो देखबा मे अबैत अछि. एमहर आबि ज्ञात भेल जे ई सुअदगर व्यंग्य लिखैत छथि मैथिली मे. जनतब दी जे ई 'वामागांधी' उपनाम संग आएल हिंदी पोथी 'चमनलाल की डायरी' सं खूब चर्चा बटोरने छलाह. आशा अछि जे हमरा लोकनि कें हिनक मैथिली लेख ओ कथादि बरमहल पढबा लेल भेटत. – संपादक
- - - - - - - - -
'काल्हि हमरा किछु विलंब होएत. स्टेशन जयबाक अछि.'
'बाबूजी अबैत छथि?'
'नहि! भागलपुर सँ चूड़ा. पाँचहि बजे भोरे ट्रेन आओत. पैन्ट्रीबला कें दिया आबि जाइत अछि.'
'औजी! हद्द करइत छी. इडली-डोसा सनक सुपाच्य जलखइ छोड़ि गरिष्ठ भागलपुरी चूड़ा?'
'मुदा ओ दही-चीनी संग सानब संभव नहि.'
'साँभरक आगू दही-चीनी के' की औचित्य?'
'साँभर सँ चित्त शांत कोना होयत? सबटा उत्तेजक पदार्थ घोरि बीच मे मुनिगा!'
'नहि! अहाँ कें भ्रम अछि. मुनिगाक 'फाइबर' पाचक-तंत्र लय सर्वोत्तम.'
'से ठीके. मुदा हम चित्तक शांति कहि रहल छी, उदरक नहि.'
'चूड़ा-दही-चीनी त्रिगुणात्मक अछि अहाँक विचारे? खट्टर ककाक दूर्वाक्षत पड़ल अछि?' हम व्यंग्य केलियनि.
'डॉक्टर भ' क' अहाँ खट्टर ककाक कुचेष्टा क' रहल छी? तीनहि टा नाहि पाँचू टा तत्व.'
'आब पाँच टा भ' गेल?'
'औजी ओ दार्शनिक छला. अपने विज्ञान सँ जुड़ल छी. कॉर्बोहाइड्रेट, फैट, प्रोटीन, फाइबर, मिनरल. की नहि अछि?'
'ई सभटा इडली-साँभर मे सेहो उपलब्ध.'
'अहि ठाम चित्तक गप्प अछि. चूड़ा-दही-चीनी खाय ठोर पसरि जाइत छैक. साँभर खाय जी फड़फड़ैल आगि भ' जाइत अछि.'
'हमरा त' दक्खिनक लोक सुभाषित लगैत छथि.'
'भाषहि मे भिन्नता आबि गेलनि. चूड़ा-दही खेनिहारक भाषा मे विराम छहि, कोनो तीव्रता नहि. एक मिनट मे दू सँ तीन शब्दक गति छहि. दक्खिनक भाषा मे पाँच शब्द प्रति सेकंड फड़फड़ाइत अगड़म-बगड़म बाजल जाइत अछि.'
'द्रविड़ संस्कृति छहि. भाषाक संरचना इडली-डोसाक युग से पहिलुका थीक.'
'संस्कृत भाषा क उपयोग अपनहु सभ करैत छी, आ दक्खिनो मे. ओहि बेर मे दूनू के गति एक. अपितु हम सभ नैवेद्य आ दूर्वाक्षतक मंत्रक गति मे हुनकहु सभ सँ आगू. पहिल आ अंतिम स्वर के अतिरिक्त किछु नहि बूझि सकबह.'
'सभ मंत्र बिसरि गेल छथि.'
'एकर इतिहास भिन्न-भिन्न जलखइ विधाक आक्रमण अछि.'
'से की कहलियइ?'
'पहिने मगह सँ सत्तू आयल. त्रिगुण सँ 'तम' लुप्त भय गेल.'
'तथार्थ दही?'
'तत्पश्चात् अंडाक आमलेट आबि 'रज' सेहो समाप्त कयलनि.'
'तथार्थ चिन्नी?'
'आब मात्र सत्व सँ बौद्धिकता क्षीण भय रहल अछि. अंडा खा क' मंत्रोच्चारण करबह मंत्र अंडे जेकाँ गोल भ' जेतह.'
'अहाँ त' चूड़ा मँगा लइत छी. हम त' विदा भेलहुँ बिदेश.'
'ओतय त' एक पर एक चूड़ा भेटत'. धान-मकइ-गहूम सबटा कतरि दइत छहि सुनइत छी. की कहइत छहि, कॉर्नफ्लैक्स?'
'से की?'
'बस कॉर्नफ्लेक्स मे चीनी आ दही सानि त्रिगुणक आनंद लेबह.'
– डॉ. प्रवीण झा 'वामागंधी'
ADVERTISEMENT


text: नई दिल्ली। आइ स 98 वर्ष पूर्व 22 मार्च कए बंगाल प्रोविन्स स अलग भ कए बिहार अलग राज्य क दरजा प्राप्त केने छल। मुदा एहि एतिहासिक दिन कए लोक बिसरी गेल। बिहार स टूटि कए उड़ीसा आ फेर झारखंड बनल आ ओ अपन-अपन स्थापना दिवस मनबैत रहल। मुदा बिहार कए 98 साल लागि गेल अपन पहिल वर्थडे बनेबा मे। बिहार क अस्मिता आ एकर गौरवशाली अतीत स लोक कए रूबरू करेबा लेल बिहार सहित देश-दुनिया मे बिहार स्थापना दिवस मनाउल गेल। देशक राजधानी दिल्ली मे सेहो बिहार उत्सव क अंतर्गत हस्तशिल्प कला आ हथकरघा मेला सहित प्रदर्शनी क आयोजन कैल गेल अछि। इ आयोजन 5 अप्रैल तक प्रगति मैदान क हॉल नंबर 15 मे चलत। बिहार ओद्यौगिक क्षेत्र विकास प्राधिकरण (बियडा) क प्रबंध निदेशक अंशुली आर्या एकर विधिवत शुभारंभ केलथि। ओ कहलथि जे बिहार क प्रति आदर आ गाौरव कए बढ़ावा देबा लेल एहन आयोजन आवश्यक अछि। स्थानीय आयुक्त आलोक चतुर्वेदी कहला जे बिहार क प्रति औद्योगिक घराना मे व्याप्त विचार बदलि रहल अछि। अगिला 15 दिन के दौरान प्रदर्शनी क माध्यम स बिहार क सांस्कृतिक विरासत, ऐतिहासिक महत्व, आधुनिक बिहार क निर्माण मे योगदान आ वर्तमान मे राज्य क विकास योजना स लोक कए अवगत कराउल जाएत। अंशुली आर्या कहली जे सरकार एहि बेर लोक कए बिहार क स्वादिष्ट व्यंजन स अवगत करेबा लेल मौर्या होटल कए स्टॉल लगाउल गेल अछि। मेला मे हस्तकरघा आ हस्तशिल्प क उत्कृष्ट सामग्री क लगभग 40 स्टॉल लगाउल गेल अछि। एहि मे मशहूर भागलपुरी सिल्क, मिथिला पेंटिंग, सिकी स निर्मित साम्रगी, भभुआ क पत्थर क आकर्षक हाथी, मेहंदी, मोतिहारी क आकर्षक सीप स निर्मित आभूषण, टेरा कोटा स निर्मित वस्तु जेना जूट ज्वेलरी, टिकुली आर्ट क संग-संग नालंदा, बिहारशरीफ क निपुरा सिल्क आ हस्तकरघा स निर्मित बेड-शीट, चादर मेला क आकर्षण क केंद्र अछि। मेला मे दर्शक क मनोरंजन क व्यवस्था सेहो कैल गेल अछि। एहि कार्यक्रम मे विख्यात गायिका पद्मश्री शारदा सिन्हा क गायन क सेहो आयोजन कैल गेल अछि, जे 26 होएत।


text:
संविधानक आठम अनुसूची मे शामिल भेलाक बादो मैथिली भाषा सरकारी स्तर पर उपेक्षिते रहल अछि. विशेष क' बिहार सरकारक उदासीनता बेस अखरैत अछि. फलतः अपन भूमि पर मैथिलीक मोजर ओतेक नै भेटि सकलैक अछि, जकर ओ हकदार अछि. तथापि एकाध समाद बीच-बीच मे एहन आबि जाइछ जे मैथिलीनेही लोकनि कें हर्षित क' देइछ.
संविधान दिवस पर दिल्लीक केन्द्रीय विद्यालय मे छात्र लोकनि कें मैथिली मे संविधानक प्रस्तावना पढ़ाओल गेल. ई प्रस्तावना शिक्षक ओ साहित्यिक अरुणाभ सौरभ छात्र सभ कें पढओलनि. ज्ञात हो जे केंद्रीय विद्यालय संगठन दिस सं एहि तरहक निर्देश देल गेल छल.
केंद्रीय विद्यालय संगठनक निर्देश छल जे छात्र सभ कें मातृभाषा मे संविधानक प्रस्तावना पढ़ाओल जाय. एहि निर्देश पर पहल करैत अरुणाभ सौरभ अपन मातृभाषा मैथिली मे छात्र लोकनि कें संविधानक प्रस्तावना पढ़ओलनि. सोशल मीडिया पर मैथिली मे संविधानक प्रस्तावना पढ़ैत छात्र सबहक वीडियो खूब चर्चित भेल अछि.
अहां लोकनि एतय देखू, सुनू आ संभव हो त' मिथिमीडियाक यूट्यूब चैनल कें subscribe करू.


text:
नवका- पुरनका लेख सर्च करु...
मिथिलांगन...मैथिलीक नव ठेकान
पिछला सोलह साल सं मैथिलीक विकास के लेल काज करय वाला मिथिलांगन के उद्देश्य आखिरकार पूर्ण भेल. सोलह साल पहिने जखन मिथिलांगन संस्थाक नींव पड़ल रहय तखन एकरा पाछू सभ सं पैघ उद्देश्य छल दिल्ली सं मैथिली में एकटा पत्रिकाक प्रकाशन. एकरे संगे मैथिली के मिलल एकटा नव ठेकान...त्रैमासिक पत्रिका मिथिलांगन. पत्रिका के नाम संस्था के नाम पर मिथिलांगन छै. दिल्ली के राजेन्द्र भवन में एकर विमोचन कएल गेल. पत्रिकाक विमोचन जवाहर लाल नेहरु विश्वविद्यालय के प्रोफेसर डॉ कर्ण कएलथिन्ह. पहिल बेर एहन भेल अछि जे कोनो पत्रिका में मिथिलांचल के सामाजिक, सांस्कृतिक आओर आर्थिक पहलू के ध्यान में रखैत पत्रिका निकालल गेल अछि. डॉ कर्ण जीक कहनाय छलन्हि जे जेना ई संस्था मिथिलांगन आई धरि काज करैत रहल अ तहिना आगां सेहो अपन काज करैत रहत...अपन मिशन के जारी रखत. एहि अवसर पर गीत नाद आओर गजल के कार्यक्रम सेहो भेल.
सदस्यता लें टिप्पणियाँ भेजें (Atom)


text:
आब जनवितरण प्रणाली... कोटा अहांक ओहिठाम आएत. आब जखने कोटा लेल गोदाम सं अनाज उठत गाम- घर में लाउडस्पीकर सं ई एलान
करि देल जाएत जे अहांक राशन आबि गेल अछि. एकर बाद अहांक घर तक राशन पहुंचत.
शुरू मे ई सुविधा गरीबी रेखा सं नीचा रहय वाला लोक के मिलतन्हि.
पहिने मटिया तेल, गेहूं, चावल और चीनी आबैत छल तं कई बेर कोटा वाला कहैत छल जे एहि बेर राशन उठबे नहि करल अछि. कोटावाला गोदाम से अनाज उठा क ओम्हरे सं ओम्हरे घपचालीस करि लैत छल.
कई बेर तं एहन होए छल जे सिर्फ होली..दिवाली आओर छठि टा मे अनाज, चीनी आ मटिया तेल मिलैत छल. सभ के सभ ऊपरे सं ऊपरे बेच लेल जाएत छल.
आम लोक के राशन दोकान...कोटा रहने नहि रहने कोनो फायदा नहि. कई बेर तं एहनो होएत छल जे अहांके कार्ड पर मिलाबक चाही 10 किलो चावल..चीनी तं कोटा वाला अहांके दैत छल 2 किलो.
आब राशन दोकान वाला के ...कोटा वाला के ई बताबय पड़त के कतेक अनाज आएल अछि. अहांके कतेक अनाज मिलत. एतबे नहि ओ अहांक घर तक अनाज पहुंचाएत.
बिहार के करीब 45 हजार राशनक दोकान अछि आओर करीब डेढ़ करोड़ परिवार के पास राशनक सामान पहुंचैत अछि.
कोटा प्रणाली के दुरुस्त करय लेल आब राज्य के हर दू प्रखंड पर एकटा गोदाम बनाएल जाएत. बिहार में 534 ब्लॉक अछि एहि हिसाब सं करीब 267 गोदाम बनाएल जाएत.
एहि सं कोटा वाला के आब अपन इलाका मे पास सं अनाज उठाबय के सुविधा मिलतन्हि. एहि पर निगरानी राखल लेल एकटा तंत्र सेहो बनाएल जाएत.
सरकार के कोशिश तं कोटा प्रणाली मे सुधार लाबय के अछि. अहां के सेहो जागरूक होए पड़त नहि तं पहिने जेना चलैत छल नवका नियम बनला पर सेहो तेहिना चलैत रहत.


text:
लिखब जतबे आवश्यक आ महत्वपूर्ण अछि, ततबे आवश्यक आ महत्वपूर्ण ई सेहो जे की सब लीखल जा रहल अछि. विषयक चयन, भावक संग शब्दक ट्रीटमेन्ट आ ओकर अरेंजमेंट एहि मे बेस महत्वपूर्ण जग्गह रखैत अछि. समकालीन मैथिली कविताक एकगोट युवा स्त्री स्वर स्वाति शाकम्भरी युवा रचनाशीलता पर एहने सन किछु गप्प सभ राखि रहलीह अछि. एकाकार होइ जाइ.
युवा रचनाशीलताक अर्थ ::
...आइ युवा साहित्यकार सदैव अपन अस्तित्वक रक्षार्थ कलम उठा साहित्यक माध्यम सँ यथार्थक अभिव्यक्ति रूढ़िवादक विरोध मे स्वर उठा रहल अछि। युवा साहित्यकार भेद सँ दूर अभेदक स्थिति मे लोक केँ देख' चाहैत अछि। ओ धर्म हो, जाति हो, लिंग हो, समाज आ देश हो सब ठाम कोनो ने कोनो परतंत्र रूढ़िताक कारणें स्वर उठेबा मे असमर्थ अछि। ताहि ठाम युवा साहित्यकार अपन साहित्यक माध्यम सँ संदेश देब' चाहैत अछि जे वर्तमान Globlisation युग मे ककरो सँ पाछाँ नहि रहि आ युगदौर मे हमहुँ सम्मिलित भ' ककरो पाछू नहि, मुँहलग्गू नहि, प्रपंचीक पेंच मे नहि पड़ि हम ओकरा जानि, परखि आ अपन विचारक प्रति सशक्त रही। ओ विचार जे हमर मानवीय मूल्य केँ ह्रास नहि क' सकय।
आजुक समय मे जे अन्हार अछि तकरा निर्विवाद रूपेँ चीरैत अर्थात तिरोहित करैत नव-नव रास्ताक खोज करैत आगू बढ़ैत रही। व्यक्तिगत साम्राज्यवादी, रूढ़िवादी वर्चस्वताक परास्त करैत व्यापक जन आन्दोलन केँ माध्यम बना एक नवआयाम धरि पहुँची जे हमर अस्तित्व केँ कायम राखि सकत। ई योजना साहित्यकारे सँ सम्भव भ' सकैत अछि। युग केँ बदलबाक शक्ति साहित्यकारे अपन साहित्यिक शस्त्र सँ क' सकैत अछि। किएक तँ मिथिलाक मैथिलीक सहज संस्कार रहल अछि। जाहि ठाम युवा केँ अन्तस मे साहित्यिकताक सरसता अन्तः सलिला त्रिवेणीक सरस्वती जकाँ अदृश्यो रहैत निःसारित अछि। रचनाधर्मिता सम्वेदनशील मानवताक पर्याय थिक आ वर्तमानो मे युवा जन एहि धर्मक निर्वहन निर्भीकताक संग क' रहल छथि।
युवा लेखन तेँ स्वतंत्र, अपरिमित, विकाररहित आ लेखनी मे भाव हेबाक चाही आ जेना हमरा सब लोकनि जनैत छी जे सर्वे भवन्तु सुखिनः सर्वे सन्तु निरामया:' एहि पंक्तिक यथार्थताक जनैत आंशिक रूप नहि पूर्ण रूप सँ छूबैत, परखैत आ अपन संस्कृति, सभ्यताक परिचय दैत रचनाक समरसता जोड़ैत नव रूप मे सृजन करबाक चाही।
आजुक वर्तमान परिवेश मे युवा वर्गक रचना विभिन्न जातिक धर्म, संस्थान आदि पर टिप्पणी करैत ओकर निर्गुणताक बखानैत आ समभाव समरसता सँ कोसों दूर जे सृजन भ' रहल अछि ओ परिणत भ' केँ 'सर्वजन हिताय सर्वजन सुखाय' पर स्वतंत्र रूप सँ निर्भर करैत रचना प्रकिया केँ सही दिशा प्रदान करबाक चाही। किछु दिन पहिने हमर समाज मे जाति-पाति, ऊँच-नीचक सम्प्रदाय शोषण आदि प्रचुर मात्रा मे व्याप्त रहए तेँ साहित्यकारक मानसिकतो एतबहि मे समटि केँ रहि जाइत रहए मुदा आजुक स्थिति एहन सन नहि । आजुक सोचनिहार कोनो विशेष मुद्दा पर नहि वैश्विक स्तर पर सोचैत अछि।
आओर हुनक रचना शीशा जकाँ पारदर्शी, दिव्य अलौकि आ विलक्षणता सँ परिपूर्ण होअए जे जीवन पथ पर चलैत चलैत निराश आ श्रांत पथिक शांति, आशा आ आश्वाशन बनि क' एक स्तम्भक रूपें कार्य करय। आ जे पढ़ए हुनका लागनि कि ई हमरे ल' विशेष रूपेँ लिखल गेल अछि। किएक तँ आजुक समय मे विश्व एक camera मे बन्द भ' गेल अछि। एहि स्थिति मे युवा लेखनक लेल एकटा नव आ गंभीर चुनौती समक्ष अछि जे ओ एहि विश्वव्यापी चेतनाक प्रति साकांक्ष आ जागृत होअए। आओर ई मात्र तीन टा शब्द सँ बान्हल अछि - मातृशक्ति, मातृभूमि आ मातृभाषा। जौं युवा एहि शब्दक गरिमा केँ बूझैत एहि पर कार्य करताह तँ हुनक लेखन मे, हुनक सोच मे आ हुनक जीवनो मे समरसता बनल रहत एवं स्वतः भविष्य स्वर्णिम दर्शित होअए लागत।
(प्रथमसः सजग कविता सांस्कृतिक विचार पत्रिका मे प्रकाशित लेख केर किछु अंश)


text:
ठाकरे खानदान क विरुद्ध लिखबाक कारण पत्रकार जगत देखलक असली जंगलराज। दरअसल जंगलराजक मतलब एखन धरि हम पत्रकार लोकनि गलत लगबैत रही। सही अर्थ मे जंगल राज देखलहु त उतरि केलहुं बाट पर।
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
LNMU, प्राचीन भारतीय इतिहास पुरातत्व एवं संस्कृति विभागक टीम केलैंन सिंगिया(मधुबनी) गामक निरिक्षण
विगत 28जून केर LNMU, AIHA&C विभागक विभागाध्यक्ष डॉ अयोध्या नाथ झाक अध्यक्षता में मिथिला प्रक्षेत्रक पुरातत्व विषय पर सोध कयनिहार बिहारक युवा पुरातत्वविद श्री मुरारी कुमार झा(पुरातत्व) आ मूर्तिकला विशेषज्ञ डॉक्टर सुशान्त कुमार मधुबनी जिलाक बिस्फ़ी प्रखंड अंतर्गत आवय बला ऐतिहासिक सिंगिया गामक निरिक्षण कयलनि। इतिहास-पुरातत्व पर विशेष प्रकाश देल गेल।
सब स पहिले पूरा दल किछु ग्रामीण आ मदद कयनिहारक संग धौंस नदीक कछेर पर अवस्थित नव निर्मित शृंगी ऋषि आश्रम स खोजक काज प्रारम्भ करैत गाम स पूब कात स्थापित सिंघेश्वर नाथ महादेव मंदिर प्रांगण पहुँचल। डॉ सुशान्त कुमार कहलैनी जे “तिरहुत कला शैली मे निर्मित ई मंदिर 18वीं सदीक अंत वा 19वीं सदीक आरम्भ में बनल प्रतीत होइत अछि आ एतय स्थापित शिवलिंग मिथिला में बड्ड कम अछि। एहन प्रकारक मंदिरक सम्बन्ध दरभंगा राज स होइत रहल अछि”।
ग्रामीणक बीच प्रचलित किवदंती अछि जे शृंगी ऋषि एही ठाम स राजा दशरथ के ओहि ठाम पुत्रेष्ठि यज्ञ करबाक लेल गेल रहैथ।
मंदिरक बाद सब लोक विजयपुरा/विजनपुरा बाध जाय गेलाह जतय प्राचीन मृद्भाण्डक आ ईंटाक अवशेष देखल गेल। मुरारी झा बतेलाह जे “एहि ठाम स कारी, लाल-कारी, लाल आदि जाहि मैन्टक बर्तनक अवशेष भेट रहल अछि से करीब 2000 वर्ष प्राचीन अछि आ रामायण-महाभारत स सम्बन्ध राखैबला स्थान सब जेना की- अहिल्या स्थान, गौतम कुंड, जगवन, गांडिवेश्वर महादेव मंदिर आदि अति महत्वपूर्ण ऐतिहासिक महत्वक स्थल चारु कात पसरल अछि। एहि सब केर देखैत एहिमे संकोच नै होबाक चाही जे ई गाम रामायण काल स सम्बन्ध राखैत अछि। बस जरूरत अछि गहन शोधक”।
एहि सब प्रक्रिया केर सुगम बनेबा में आ हैर्दम संग दै बला में शृंगी ऋषि सेवा समिति केर सदस्य मदन झा, मनीष झा, नीरज कुमार मिश्रा, विकास झा, गोविंद झा, शंकर मिश्र, विवेक मिश्र, श्रवण मिश्रा, प्रदीप झा आदि मुख्य रहैथ।


text:
दरभंगा । रोशन मिश्रा
“विद्यापति सेवा संस्थान, दरभंगा” द्वारा आयोजित “48सम मिथिला विभूति पर्व समारोह-2020” में “मैथिल मंच” द्वारा आयोजित “मिथिला लोक-चित्रकला प्रतियोगिता 2020” के परिणाम संग पुरस्कार वितरण समारोह के आयोजन दिनांक 30 नवंबर के एम.एल.एस.एम. कॉलेज सभागार में भोरे 11 बजे सँ 4 बजे तक सरकार द्वारा तय कोरोना के गाईडलाईन के अनुरूप आयोजित कयल गेल।
आयोजन के अध्यक्षता युवा नेता आ उद्यमी श्री शरत झा जी द्वारा कयल गेल। आयोजन में मुख्य अतिथि के रूप में श्री अशोक सिंह (संस्थापक, विवेकानंद कैंसर संस्थान, दरभंगा सह प्रबंधक, गीता डायग्नोस्टिक्स सह जिला संघचालक, दरभंगा) उपस्थित भय समस्त आयोजकगण आ कलाकारगण के आशीर्वाद देलन्हि।
मिथिला-मैथिली के आधारस्तंभ आ विद्यापति सेवा संस्थान, दरभंगा के महासचिव डॉ. बैद्यनाथ चौधरी ‘बैजू’ जी के संरक्षण में आ विशिष्ट अतिथिगण डॉ. आर. बी. ठाकुर , ई. गजेन्द्र झा, वरिष्ठ मिथिला-मैथिली अभियानी डॉ. उदय शंकर मिश्र, कवियत्री श्रीमती जयंती झा आ मिथिला पेंटिंग के वरिष्ठ कलाकार श्रीमती रानी झाक उपस्थिति उत्साहवर्धक रहल।
प्रतिवर्ष मिथिला-मैथिली संग समाज के विभिन्न क्षेत्र में काज करयवला प्रमुख युवा के “मैथिल मंच” द्वारा सम्मान कयल जाईत अछि जहिमे एहि वर्ष निम्नलिखित युवालोकनि के सम्मानित कयल गेल :-
संस्थापिका
नृत्य मंजरी, दरभंगा
एम.एस.यू., दरभंगा
बाल-पत्रकार, दरभंगा
जिलाध्यक्ष एम.एस.यू., दरभंगा
युवा नेत्री
समस्तीपुर
एहि प्रतियोगिता में प्रतिवर्ष “मैथिल मंच” द्वारा मिथिला के अलग-अलग तीन विभूति के स्मृति में या समर्पित कय पुरस्कार देल जाईत अछि।
एहि साल एहि क्रम में प्रथम पुरस्कार (जाहिमे 21000/- टका के पुरस्कार राशि आ सम्मानपत्र देल जाईत अछि) मिथिला राज्य आँदोलन के प्रणेता आ मैथिल मंच के प्रेरणास्रोत स्व. पं. ताराकांत झा के स्मृति में चैनपुर, सहरसा के बेटी सुश्री अर्चना मिश्रा जी के सर्वोत्तम पेंटिंग लेल प्रदान कयल गेल।
एहि साल द्वितीय पुरस्कार (जाहिमे 11000/- पुरस्कार राशि आ सम्मानपत्र देल जाईत अछि) दरभंगा के बेटी आ मिथिला के प्रथम मैथिल ब्राह्मण महिला चिकित्सक स्व. डॉ. अन्नपूर्णा मिश्रा जी के स्मृति में प्रदान कयल गेल, जहिमे दू गोटेक चयन भेल जहिमें मधुबनी के श्री पासवान जी आ पटना, बिहार सँ सुश्री निशिता कुमारी छथि।
एहिबेर प्रतियोगिता के तेसर पुरस्कार (जाहिमें 5100/- पुरस्कार राशि संग सम्मानपत्र देल जाईत अछि) मुक्ति आर्ट गैलरी के संयोजिका श्रीमती मुक्ति झा अपन दादीमाँ(अजियासास) बरदाहा, मधेपुरा के स्व. अमरेंद्र नारायण झाक पत्नी श्रीमती रोहिणी देवी जी के समर्पित कय रहल छथि। एहिबेर तृतीय पुरस्कार दू गोटे के देल गेलन्हि जहिमे दरभंगा, मिथिला सँ श्रीमती सुधा एम. आ उत्तरप्रदेश सँ श्रीमती झा ।
देशस्तर पर आयोजित होबयवला एहि प्रतियोगिता के निर्णायक मंडल में वरिष्ठ मिथिला-मैथिली अभियानी संग मिथिला पेंटिंग के स्तरीय पुरस्कार प्राप्त सदस्य लोकनि छलथि जिनक परिचय अछि :-
महासचिव
विद्यापति सेवा संस्थान, दरभंगा
मार्गदर्शक
मैथिल मंच
प्रधानाचार्य
एम.एल.एस.एम. कॉलेज, दरभंगा
संयोजिका
मुक्ति आर्ट गैलरी
संयोजिका
कला निकेतन, दरभंगा
संयोजिका
विदिशा क्रिएशंस, दुबई
मिथिला चित्रकला सँ अपन बच्चा लोकनि के जोड़बाक लेल विदिशा क्रिएशंस, दुबई के संयोजिका श्रीमती विदिशा पाण्डेय जी के विचार पर हुनक मार्गदर्शन में तीन टा बाल कलाकार के विदिशा क्रिएशंस के तरफ सँ सम्मानित कय उपहार देल गेलन्हि जहिमें प्रथम बाल-पुरस्कार भेटलन्हि सिंहभूम, झारखंड सँ सुश्री प्रियंका कुमारी के, द्वितीय बाल-पुरस्कार भेटलन्हि पटना, बिहार सँ सुश्री प्रिया झा के आ तृतीय बाल-पुरस्कार भेटलन्हि सूरत, गुजरात सँ सुश्री ऋषा झा के।
एहि आयोजन के एकटा विशेष बात ई रहल जे मैथिल मंच के हमर सबके वंदनीय मातृस्वरुपा में दू गोटेक आशीष भेटल। पहिल मंच के कानूनी सलाहकार एडवोकेट माँडवी झा के संचालन में ई आयोजन भेल आ दोसर कवियित्री जयंती झा पहिल बैर मंच के आयोजन में उपस्थित भेलीह आ हमरा सब आयोजकलोकनि संग प्रतिभागीगण आ उपस्थित बालकलाकार लोकनि के उत्साहवर्धन कयलीह।
एहि आयोजन में सरकार द्वारा निर्धारित कयल गेल मानक के अनुरूप समस्त उपस्थित लोक के मिथिला पेंटिंग सँ सजल मास्क प्रदान कयल गेल आ मैथिल मंच के तरफ सँ उपस्थित समस्त कलाकारगण, प्रतिभागीगण, मीडियाकर्मी आ अतिथिगण के मिथिला पेंटिंग सँ सजल सामग्री उपहारस्वरुप देल गेलन्हि।
मिथिला चित्रकला के भीष्म पितामह, एहिबेर मिथिला चित्रकला में अभूतपूर्व योगदान हेतु मरणोपरांत मिथिला विभूति सम्मान सँ सम्मानित व्यक्तित्व आ पहिल मिथिला चित्रकला प्रतियोगिता के सबसँ वरिष्ठ मार्गदर्शक आ निर्णायक मंडल के अध्यक्ष स्व. कृष्ण कुमार कश्यप जी के पुष्पांजलि अर्पित करैत आयोजन के मीडिया सहयोगी ईसमाद आ प्रायोजक चौधरी इन्टरप्राइजेज के चौधरी पंकज सिंह, अन्नपूर्णा ट्रेडिंग्स के विभूति चौधरी, गणपति स्टील आ फर्नीचर के नवनीत कुमार, विदिशा क्रिएशंस, दुबई के श्रीमती विदिशा पाण्डेय, डिस्कवर मल्टीपल टैलेंट के आनंद मोहन भारद्वाज,राईजिंग इंडिया के राजेश झा आ मंगलमय ग्रुप आफ ईजुकेशन के हार्दिक आभार व्यक्त करैत
एहि आयोजन के सफलता हेतु आशीष चौधरी, पुरुषोत्तम वत्स, चंदन सिंह, सीए नीरज जी, शरदचंद्र झा,पल्लवी अग्रवाल आ उपस्थित समस्त गणमान्य लोकनि के सादर आभार व्यक्त करैत मंच के अध्यक्ष मणिभूषण’राजू’अगिला साल आर नीक आयोजन के प्रतिबद्धता जतेलनि।


text:
मिथिलाभरि मे एखन 'चमकी बुखार' सं नेना-भुटका सब आहत भ' रहल अछि. विशेष क' मुजफ्फरपुर सं आबि रहल समाद चिंताजनक अछि. ओतय भारी संख्या मे बच्चा सब इलाजक दौरान जान गमओलक अछि. एखनो किछु सय गोट नेना इलाजरत अछि. एकरा अव्यवस्था कहियौ आ कि कप्पार, स्थिति बेसम्हार भेल अछि.
आइ देशभरि मे डॉक्टर हड़ताल पर बैसल अछि. कारण अछि जे किछु मोचंड लोक किछु डॉक्टर संग कलकत्ता मे झगड़ा केलक. विडंबना देखू जे ओम्हर मिथिलाक सैकड़ो बच्चा उचित देखभाल आ इलाजक अभाव मे जान गमा रहल अछि.
की अछि चमकी बुखार? जापानी इंसेफलाइटिस (दिमागी बुखार) वा एईएस (एक्टूड इंसेफेलाइटिस सिंड्रोम) कें बिहार मे चमकी बुखार कहल जा रहल अछि. एहि मे वायरल इंफेक्शन सं शरीर मे सूजन भ' जाइछ. एहना मे शरीरक इम्यूनिटी सिस्टम आ दिमाग केर उत्तक नष्ट होइछ.
लापरवाही केने बच्चाक जान जा सकैत अछि कारण एहि मे शरीर मे तेज दर्द ऐंठन आ तेज बुखार भ' जाइछ. कतेको बच्चा एहि स्थिति मे बेहोश भ' जाइत अछि. एहि बीमारी मे रोगी कें उल्टी सेहो होइछ. बताओल जा रहल अछि जे एहि बीमारी केर अटैक भोर मे बेसी अबैछ.
चमकी बुखारक अन्य लक्षण, उपाय आ इलाज पर विस्तार सं जानकारी लेबाक लेल नीचां देल लिंक पर क्लिक करू
Tags: हालचाल


text:
नवका- पुरनका लेख सर्च करु...
एनसीआर मे एकहिं दिन दू ठाम विद्यापति समारोह...
दिल्ली मे बदरपुर-फरीदाबाद सं सटल जैतपुर मे विद्यापति स्मृति पर्व समारोह मनाएल गेल. समारोह मे मैथिलीक मशहूर गायक कुंज बिहारी मिश्र ... हरिनाथ झा... कुमकुम मिश्र ... रामबाबू झा...अंजू झा...माधव राय आओर दोसर कलाकार सभ अपन गीतनाद सं लोक के मंत्रमुग्ध करि देलखिन्ह. कार्यक्रम मे लोकक भारी भीड़ उमड़ल छल. एहिठामं दिल्ली-फरीदाबाद दिसक बड़ लोक आएल छलखिन्ह.
एहिठामक विद्यापति समारोहक मुख्य अतिथि छलखिन्ह गंगेश गुंजन जी आओर कार्यक्रमक उद्घाटन करलखिन्ह विजय चंद्र झा जी. विजय चंद्र झा जी अखिल भारतीय मिथिला संघक अध्यक्ष छथिन्ह आओर मैथिली-मिथिलाक विकास मे जुड़ल रहय छथिन्ह. अपन पर्सनल प्रॉब्लम के पाछां राखैत दिन-राति मिथिलाक चिंता मे लागल रहय छथि.
मुदा एकटा चीज अखरल जे दिल्ली-एनसीआर (दिल्ली...नोएडा... गाजियाबाद... फरीदाबाद...गुड़गांव) मिथिला-मैथिली सं जुड़ल संगठन सभ मे आपस मे कोनो तालमेल नहि छनि. ओ सभ अपने मे मस्त रहय छथिन्ह. बस अपन सुविधा अनुसार कार्यक्रम तय करि लैत छथिन्ह. संगठन सभ सं जुड़ल लोक के मिथिला-मैथिलीक असल चिंता नहि रहय छनि. बस भाषणबाजी.
आब देखिऔ 4 दिसंबर के दिल्ली के बदरपुर-जैतपुर मे विद्यापति स्मृति पर्व समारोह मनाएल गेल आओर एहि दिन नोएडा स्टेडियम मे सेहो विद्यापति स्मृति पर्व समारोह मनाएल गेल. आब कलाकार...गायक-गवैया सभ सेहो मुश्किल मे... कुंजबिहारी मिश्र जी पहिने बदरपुर- जैतपुर गेलाह फेर नोएडा. दस दिन मे दिल्ली एनसीआर मे चारि ठाम विद्यपति समारोह. आब तालमेल के बारे मे अंदाजा लगा सकय छी.
अगर दू दिन राखल गेल रहैत त लोक अलग-अलग दूनु कार्यक्रमक... समारोहक आनंद उठा सकैत छलाह. मुदा हिनका सभ के अपन राजनीति सं मतलब रहय छनि. आब नोएडा मे देखु कार्यक्रम पौने दस बजे बीजेपी नेता राजनाथ सिंह जी के माला पहिनाबय सं शुरू भेल... राति के ग्यारह बजे धरि लोक सभ हुनकर स्वागते करैत रहलखिन्ह आओर भाषणबाजी होएत रहल.
गीतनाद के कार्यक्रम ग्यारह बजे के बाद शुरू भेल... जखन कि कार्यक्रम शुरू होए के टाइम सात बजे देल गेल छल. आओर अध्यक्ष महोदय के एक्सक्यूज देखिऔ जे अहां सभ बेसि लोक नहि आएल छलहुं तैं लेल कार्यक्रम शुरू नहि करि रहल छलहुं. ई त एहिना भेल जे ट्रेन प्लेटफॉर्म पर ता धरि रुकल रहल जा धरि कोनो सवारी चढ़य लेल नहि आबि गेल.
नोएडा वाला विद्यापति समारोह मैथिली-मिथिलाक कार्यक्रम नहि लागि क बीजेपी के कार्यक्रम लागैत छल. आओर लागैत छल आ त अपन जतेक जान-पहचान वाला छथिन्ह आ फेर जतेक लोक चंदा देने छथिन्ह हुनका सभ सं मुख्य अतिथि राजनाथ सिंह के माला पहना स्वागत करौलखिन्ह. कि एहने सं मैथिली-मिथिलाक कल्याण होएत. दर्शक दीर्घा सं किछ लोक टोंट कसैत कहबौ करलखिन्ह जे अगर आओर लोक चाही त दर्शकों सभ सं स्वागत करबाए दिऔं.
ओ त ग्यारह बजे के बाद कार्यक्रम शुरू भेलाह के बाद लोक गीत-संगीत के कार्यक्रम नीक रहल जे लोक ओहि मे रमि गेलाह... नहि त हिनका सभक कार्यक्रम मे अतेक अव्यवस्थाक आलम रहय छनि जे लोक आबय सं कतराएत रहय छथिन्ह. ओ त मैथिली-मिथिलाक प्रेम अछि जे लोक ओतेक कष्टों के बावजूद आबि जाए छथिन्ह आओर जमल रहय छथिन्ह.
सदस्यता लें टिप्पणियाँ भेजें (Atom)


text:
दरभंगा सं बीजेपी सांसद कीर्ति झा आजाद जीके जान सं मारय के धमकी मिललन्हि. कीर्ति झा आजाद अखन दिल्ली मे छथिन्ह. आओर ई धमकी मोबाइल पर आएल एकटा एसएमएस सं देल गेल.
एसएमएस मे बीस लाख रुपया देबय के सेहो मांग कएल गेल अछि.
धमकी मिलला के बाद लहेरियासराय थाना इंचार्ज मिथिलेश कुमार झा एहि बारे मे एकटा मामला दर्ज क लेलखिन्ह. धमकी 25 दिसंबर के देल गेल छल
पुलिस छानबीन मे पता चलल जे ई धमकी दरभंगा के रहमगंज इलाका मे रहय वाला लड़का पीके चौधरी के मोबाइल सं भेजल गेल अछि.
लड़का पीके चौधरी क्रिकेटर छथिन्ह आओर राज्यस्तरीय क्रिकेट खेल चुकल छथिन्ह. लड़का के परिवार के लोक SMS भेजय आओर धमकी देबय के बात सं इनकार करि रहल छथिन्ह.
लड़का अखन दरभंगा मे नहि अछि ओ कतहुं गेल अछि. मुदा लड़का के एहि सं पहिने एहन तरहक कोनो इतिहास नहि रहल अछि. परिवार के कहनाय अछि जे लड़का के फंसाएल जा रहल अछि.
धमकी क्रिकेटर के मोबाइल सं देल गेल अछि. लड़का नीक क्रिकेट खिलाड़ी अछि. मुदा एमपी साहेब आजाद जी ओहि लड़का के जानय सं इनकार करय छथिन्ह.
पुलिस एमपी साहेब के सेहो सतर्क रहय लेल कहलखिन्ह. जरूरत पड़ला पर पुलिस हुनकर सुरक्षा व्यवस्था आओर मजबूत क सकैत अछि. अखन हुनका पुलिस सं बॉडीगॉर्ड मिलल छनि.
कीर्ति जी दरभंगा के सांसद के संग भारतीय क्रिकेट टीम के खिलाड़ी सेहो रहि चुकल छथिन्ह. दरभंगा के संग-संग बिहार मे क्रिकेटक विकास मे सेहो लागल रहय छथिन्ह. मुदा क्रिकेट के क्षेत्र मे बिहार मे हिनका ओतेक सफलता नहि मिललन्हि.
कीर्ति जी बिहार के पूर्व मुख्यमंत्री भगवत झा आजाद जीके सुपुत्र छथिन्ह. हिनकर जन्म 2 जनवरी 1959 के पूर्णिया मे भेल छनि...यानी जन्मदिन नजदीक अछि. अहां अपन एमपी के 2 जनवरी के बधाई द सकय छी.
कीर्ति जी 1993 सं 1998 धरि दिल्ली सं विधायक रहि चुकल छथिन्ह. दरभंगा हिनकर सासुर छनि. हिनकर पत्नी पूनम झा आजाद दिल्ली के गोल मार्केट सं एमएलए के चुनाव लड़ि चुकल छथीह. मुदा ओ मुख्यमंत्री शीला दीक्षित के हराबय मे कामयाब नहि भ पएलीह.


text:
नव दिल्ली : विद्यापति मैथिल युवा मंच विनोद नगर दिल्ली मे चौदहम माँ सरस्वती पूजा महोत्सव बेस धूमधाम सं मनौलक. एहि अवसर पर पूजन सहित छात्र-छात्रा लेल प्रश्नोत्तरी, चित्रकला, नृत्य ओ संगीत प्रतियोगिताक आयोजन भेल. कार्यक्रम मे लगभग एक हजार नेना भाग लेने छल जे स्वतः विराट आयोजनक भान करबैत अछि. पूजनक अवसर पर स्मारिका ओ कैलेण्डर विमोचित भेल.
रमेश मल्लिक एंड म्यूजिकल ग्रुप द्वारा सांस्कृतिक संध्याक आयोजन भेल, जाहि मे पुष्पा झा, अनुश्री मिश्र, राजीव रंजन झा, अमरेश मल्लिक आदि कलाकार लोकनि प्रस्तुति देलनि. मंच संचालन कवि-गीतकार मनीष झा 'बौआभाइ' केलनि. एहि अवसर पर प्रतियोगी छात्र/छात्रा सहित अतिथि लोकनिक सम्मान कएल गेल.
मनीष सिसोदिया (उप-मुख्यमंत्री,दिल्ली सरकार), संजीव झा (विधायक, बुराड़ी,दिल्ली), सरिता मिश्रा (पत्नी-जीवेश मिश्र,विधायक,जाले-दरभंगा), सुशील सिंह (आप के बिहार प्रदेश प्रभारी), निशिकांत ठाकुर (वरिष्ठ पत्रकार आ सम्पादक, शुक्लपक्ष), पूनम झा आजाद (वरिष्ठ सदस्य दिल्ली प्रदेश भाजपा), डॉ. बी. के.झा (चिकित्सक आ समाजसेवी) , अनिल कुमार झा (पूर्व उद्योग मंत्री, नेपाल सरकार), राजीव झा (जेनरल सेक्रेटरी, नेपाल सद्भावना पार्टी), डॉ. बीरबल झा (प्रबंध निदेशक, ब्रिटिश लिंगुआ), सी.ए. हंसराज चुग, सी.ए. गोपाल केडिया, सी.ए. नितिन कँवर, बी. के. शर्मा, ज्ञान चन्द सिंघल, प्रकाश झा (निदेशक,मैलोरंग), मुकेश झा (रेपर्टरी चीफ,मैलोरंग), शुभ नारायण झा (वरिष्ठ अभिनेता फिल्म एवं रंगमंच) आदि लब्धप्रतिष्ठित लोकनिक सम्मान संस्था द्वारा भेल. अतिथि लोकनि कें पाग,डोपटा,संस्थाक स्मृति चिन्ह,स्मारिका ओ कैलेण्डर देल गेलनि.
मैथिल अभियानी नीरज पाठक, रमानाथ झा, अखिलेश झा, विमल जी मिश्र, हेमन्त झा, अमरनाथ झा, संतोष राठौर, संजय झा नागदह, शरत झा, कमलेश मिश्र, सोनू मिश्र, राहुल राय, विभय कुमार झा, रौशन कुमार झा, सुनील शानू , काशी मिश्र , मुकेश मिश्र, अमरनाथ मिश्र, मुकुन्द मयंक आदि लोकनि उपस्थित भेलाह.
रिपोर्ट : मिथिमीडिया ब्यूरो
Tags: हालचाल : एहिपार


text:
नेपाल मे भs रहल मूसलाधार पानि सं कोसी के जलस्तर बढ़ि गेल अछि. लोक के कहनाय अछि जे एतेक पानि त पिछला साल तखनो नहि छल... जखन बाढ़ि आएल छल. नदी के जलस्तर के बढ़ैत देखि सरकार कोसी क्षेत्र के सभ अधिकारी आओर प्रशासन के सतर्क करि देलक अछि. इंजीनियर सभ सं सेहो चौबीसों घंटा निगरानी करय के लेल कहि देल गेल अछि. बाढ़िक खतरा देखैत लोक सभ सेहो एहि बेर किछ बेसिए सतर्कता बरति रहल छथि. लोक सभ आपात स्थिति के लेल राशन-पानिक जोगाड़ करय मे लागि गेल छथिन्ह. सावन के एहि मास मे बाबा भोलेनाथ के सेहो पूजा-पाठ करि रहल छथिन्ह. भगवान सं प्रार्थना करि रहल छथिन्ह जे पिछला साल जकां तबाही एहि साल नहि दिखबिअह हे भोलेनाथ.
मुदा अहां एकरा कि कहबय जे जतय एकटा इलाका पर बाढ़ि के संकट अछि ओतय मिथिला... बिहार के एकटा बड़का इलाका सूखा के चपेट मे अछि. खेत मे दरार फाटि रहल अछि. फसल जरि रहल अछि. लोक के सामने खाए-पिबय के संकट उत्पन्न भ रहल अछि. पानि नहि भेल त खेती केना होएत आओर जीवन केना कटत. सिंचाई के लेल सरकार के तरफ सं ग्रामीण इलाका मे बिजली देबय के बात कहल गेल अछि. मुदा अखनो कतेक एहन गाम अछि जतय बिजली के पोल तक नहि गड़ल अछि.
हमर गाम मे करीब 35- 40 साल पहिने बिजली आएल छल. मुदा ओकर बाद आस- पास के गाम मे अखन धरि पोल तक नहि लागल अछि. गाम मे ब्लॉक... अंचल कार्यालय... थाना... अस्पताल... बैंक... टेलीफोन एक्सचेंज... पोस्ट ऑफिस सभ अछि. मुदा एक किलोमीटर भीतर के दोसर गाम सभ मे अखन धरि बिजली नहि पहुंचल अछि. आजादी के एतेक वर्ष बाद एकरा कोन विकास कहबय?


text:
मैथिली दिवस : 30 अप्रैल 2012 कें भेल छल बम काण्ड
जनकपुरधाम: मिथिला राज्यक माँग करैत जनकपुरक रामानन्द चौकपर शान्तिपूर्ण धरना दऽ रहल समयमे भेल बम विस्फोट घटनाक वृहस्पतिदिन दू वर्ष पूरा भेलाक बाद पीडितसभ एहि वर्ष सेहो मुख्य योजनाकार पकड़ायत की कहि कऽ प्रश्न करए लागल अछि. प्रतीक्षाक घडी लम्बा भऽ रहलासँ कहिया पकड़ायत कि नहि पकड़ायत मनमे अपने द्विविधा भऽ रहल मिथिला राज्य संघर्ष समितिक संयोजक परमेश्वर कापडि बतबैत छथि. ओ प्रत्येक दिन भोरक रेडियोक समाचार सुनए बेरमे पकड़ायबाक समाचारक प्रतीक्षा करैत रहैछी उल्लेख कएलनि. २०६९ बैशाख १८ गते जनकपुरक रामानन्द चौकमे भेल बम विस्फोटक मुख्य योजनाकार सभासद एवं सद्भावना पार्टीक केंद्रीय वरिष्ठ उपाध्यक्ष संजय कुमार साह रहल अछि. एहि घटनामे सहयोगीसभ पकड़ायल मुदा साह फरार अछि.
सभासद जेहन व्यक्ति काठमाण्डू जेहन शहरसँ भगनाइ पुलिसक असफलता रहल कहएबलासभ बहुत अछि. मुदा धनुषा पुलिस साह पतालोमे नुकाइत तऽ कानुनक कठघेरामे आनब कहि रहल अछि. धनुषाक प्रहरी उपरीक्षक उत्तमराज सुवेदी संजय साहकें पकड़ाउ करए पुलिस जाल बिछा चुकल आ मात्रे पकड़ाउक आवश्यकता रहल उल्लेख कएलनि. धनुषा पुलिसक पहलमे किछुदिन पूर्व मात्रे तराई विद्यार्थी लिब्रेसन फ्रन्टक कमाण्डर मुकेश चौधरीकें भारतसँ पकड़ाउ कऽ नेपाल अनने अछि. मुकेश चौधरी, जनतान्त्रिक तराइ मुक्ति मोर्चा राजन मुक्ति समूहक प्रमुख रञ्जित झा आ संजय साहक सहयोगी ओम यादवकें पकड़ाउ कएनाइ रामानन्द चौक बम काण्डक अनुसन्धानक लेल बडका उपलब्धि रहल धनुषाक प्रहरी उपरीक्षक सुवेदी दाबी करैत छथि. बम विस्फोट भेल १८ दिनमे सप्तरी बिसहरीयाक शिवम शर्मा कहल जाएबला जयप्रकाश चौधरी, धनुषा सपही १क प्रकाश कहल जाएबला सुरेश कुमार कर्ण, महोत्तरी मडैक रिपेन्द्र झा आ धनुषा भुतही पटेर्वाक मुकेश कुमार कर्णकें पकड़ाउ कएलाक बाद मिथिला बम काण्डक अनुसन्धानमे किछु महिना इम्हर तीव्रता पौने अछि.
बम विस्फोटमे अपन चारिटा आँगुर गमौने नेपाली काँग्रेस जनकपुर नगरसमितिक सभापति धीरेन्द्रमोहन झा पुलिसक पछिला कारवाही प्रक्रियासँ विश्वास रहितो एहि वर्ष सभ अपराधीकें पकड़ाउ करए पड़त अपनसभक माँग रहल बतौलनि. बम विस्फाटमे मिथिलाक चर्चित कलाकार रंजू झा सहित सुरेश उपाध्याय, विमल शरण दास, झगरु मण्डल आ दीपेन्द्र दास शहीद भेल छलथि तऽ ओहि बमसँ दर्जानौँ व्यक्ति अपङ्ग जीवन बितबए लेल बाध्य रहल अछि. एहिबीच मिथिला राज्य संघर्ष समिति बम काण्डक दोसर वार्षिकीक रूपमे रामानन्द चौक पर श्रद्धांजलि अर्पण कार्यक्रम रखने अछि. (Report: सुजीत कुमार झा/Photo: FB )
Tags: हालचाल


text:
नवका- पुरनका लेख सर्च करु...
हकार...दिल्ली मे रविदिन मैथिली साहित्य महासभाक कार्यक्रम
कंस्टीट्यूशन क्लब, रफी मार्ग पर पटेल चौक आ केंद्रीय सचिवालय मेट्रो स्टेशन के पास अछि एहि लेल अहां सभ के आबय मे कोनो परेशानी सेहो नञि होएत.
संयुक्त राष्ट्र संघ के तरफ सं 21 फरवरी के अंतर्राष्ट्रीय मातृभाषा दिवस घोषित करला के
बाद सं मैथिली साहित्य महासभा के ई दोसर वार्षिक संगोष्ठी अछि. एहि बेरक चर्चा के विषय अछि मैथिली साहित्यक वर्तमान परिदृश्य . एहि संगोष्ठी मे कइटा मैथिल विद्वान शामिल होएताह आओर अपन विचार रखताह. संगोष्ठी मे दिल्ली- एनसीआरे टा नहि बिहार सं सेहो लोक सभ आबि रहल छथिन्ह.
मैथिली साहित्य महासभा के एहि कार्यक्रमक अध्यक्षता प्रबोध साहित्य सम्मान से पुरस्कृत रविन्द्रनाथ ठाकुर जी करताह. हिनका संग साहित्य अकादमी के प्रतिनिधि देवेश चन्द्र देवेश, महेंद्र मलंगिया जी... साहित्य अकादमी पुरस्कार सं सम्मानित गंगेश गुजन, रमभरोस कापड़ी भ्रमर, देवशंकर नवीन, डॉ मंजर सुलेमान, पंकज पराशर आओर निवोदिता मिश्रा झा जी सेहो अपन विचार रखताह.
हिनका सभक संग मैथिली भोजपुरी अकादमी दिल्ली सरकार के उपाध्यक्ष कुमार संजॉय सिंह जी सेहो मौजूद रहताह.
कार्यक्रमक समाप्ति पश्चात जलपानक व्यवस्था सेहो अछि.
1 टिप्पणी:
जवाब देंहटाएं
Thank you for taking the time to provide us with your valuable information. We strive to provide our candidates with excellent care and we take your comments to our mind.As always, we appreciate your confidence and trust in us.
CCNA Training in Chennai


text:
अपन मिथिला बदलाव के समय सँ गुजरि रहल अछि। एहि बदलाव के लेल हजारों युवालोकनि के दशक सँ बेसी समय के मेहनत लागल अछि। एहने युवा लोकनि के हमसब Youth Icon Of Mithila कहय छियन्हि। एहि क्रम में सबसँ पहिल नाम अगर आबैत अछि त ओ छथि Son Of Mithila के नाम सँ प्रसिद्ध ईं. शरत झा।
मूलत: टेकटार-कमतौल, दरभंगा निवासी, ई. शरत झा वर्तमान मे संगम विहार, दिल्ली में रहय छथि आ एकटा उभरैत युवा राजनेता के रूप में जानल जाई छथि।
शरत झा एक इंजीनियरिंग ग्रेजुएट के संग-संग एकटा माँझल मैनेजमेंट गुरू सेहो छथि जे अपन जीवन के हुनका एतेक कम आयु में वरिष्ठ समाजसेवी, प्रखर वक्ता सफल उद्यमी आ मिथिला-मैथिली के एकटा प्रमुख स्तंभ के रूप में काज करैत अपन पारिवारिक जिम्मेदारी सम्हारि रहल छथि।
टाटा कंसल्टेंसी सर्विसेज, विप्रो टेक्नोलॉजी, एचसीएल टेक्नोलॉजी जेहन पैघ-पैघ कंपनी में उच्च पदस्थ रहि पन्द्रह साल सँ बेसी देश-विदेश में नोकरी कयलाह आ आब उत्तर-पूर्वी भारत के एकटा उभरैत व्यवसायी के रूप में अपन जगह बनबैत दू-तीन टा फास्टेस्ट ग्रोइंग स्टार्टप के CMD छथि।
एहि के संगे बहुत रास सोशल आर्गेनाइजेशन के फाउंडर सेहो छैथ।भारतीय जनता पार्टी में दिल्ली सँ दरिभंगा तक एकटा परिश्रमी नेता के रूप में सबके चहेता बैन जगह बनेला आ युवातुर्क के रूप में प्रचलित छथि। मिथिला आ पूर्वांचल जे भारतक पिछड़ल क्षेत्र अइछ तेकर विकासक लेल सैदखन अपन आवाज बुलंद करैत रहैथ छैथ।
हिनक पिताजी श्री राम एकबाल झा एकटा सफल उद्यमी आ अपन क्षेत्रक सम्मानित व्यक्तित्व छथिन्ह आ माता श्रीमती शकुंतला देवी गृहणी छथिन्ह। पत्नी, श्रीमती जयंती कुमारी झा मैथिली आ हिन्दी के स्थापित लेखिका छथिन्ह। दू टा पुत्र सजल आ सलिल छथिन्ह जे क्रमशः दसवीं आ पाँचवी में पढ़य छथिन्ह।


text:
नवका- पुरनका लेख सर्च करु...
पटना मे सेहो गंगा आरती
बनारस मे बड़ भव्य गंगा आरती होएत अछि. एकरा देखय लेल दूर-दूर सं लोक सभ आबय छथिन्ह. विदेशी पर्यटक सभ सेहो आबैत अछि. एकदम सं रंगारंग माहौल रहैत अछि. चहल-पहल बनल रहैत अछि.
बनारस मे होए वाला गंगा दशहरा... गंगा आरती के देखय छलहुं त कई बेर मन मे होए छल जे एहन पटना मे गंगा कात किएक नहि होएत अछि ? काशी...बनारस के धार्मिक महत्व के देखैत एहि सवालके मन मे दबा दैत छलहुं.
मुदा जखन ई पता चलल जे बिहार सरकार एहि पर गंभीर अछि आओर पटना मे सेहो गंगा आरती शुरू करय जा रहल अछि त मन खुशी सं झूमि उठल. पटना के लेल ई नीक कदम अछि. सरकार के एहि के लेल बधाई.
एहि सं पटना मे पर्यटक सभ के संख्या बढ़त. बोधगया... राजगीर आबय वाला विदेशी पर्यटक के पटना आबय के एकटा आओर बहाना मिलि जएतन्हि. पर्यटक के गोलघर... हरमंदिर साहेब... पटनदेवी... खुदाबक्श लाइब्रेरी... महावीर मंदिर... म्यूजियम... तारामंडल... चिड़ियाघर... फ्लोटिंग रेस्ट्रां के संग गंगा आरती देखय के ऑप्शन सेहो मिलि जएतन्हि.
एक दिन पहिनहि खबर मिलल छल जे राज्य सरकार केंद्र के पास गंगा कात के विकास के लेल एकटा प्रस्ताव भेजने अछि. केंद्र ओहि मे किछ बदलाव करय लेल कहलक अछि. अगर ओ पास भ जाएत त पटना मुम्बई जकां चमैक जाएत.
सरकार के कोशिश पटना मे 10-12 किलोमीटर के गंगा कात के चमकाबय के अछि. किलोमीटर के लsक अखन किछ दिक्कत अछि. ई फरछिआ गेलाह के बाद घाट के सुन्दर बनाबय के काज शुरू भ जाएत.
अगर सभ किछ नीक रहल... कोनो अड़चन नहि आएल त अगिला मास सं गंगा आरती शुरू भ जाएत. आरती करय के लेल सरकार तरफ सं ट्रेनिंग सेहो देल जाएत. बाद मे सांस्कृतिक कार्यक्रम सभ सेहो होएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
अंक 81-90
-
Dharmayan vol. 88महावीर मन्दिर, पटना के द्वारा प्रकाशित धर्मायण पत्रिका की अंक संख्या 88
-
Dharmayan vol. 89पत्रिका का यह अंक प्रकाशित प्रति भी मन्दिर में उपलब्ध है, इसे मन्दिर काउण्टर से प्राप्त कर सकते हैं। पाण्डव गीता का प्रामाणिक सम्पादन ...
-
Dharmayan vol. 85महावीर मन्दिर, पटना (बिहार) द्वारा प्रकाशित धार्मिक, सांस्कृतिक एवं राष्ट्रीय चेतना की हिन्दी पत्रिका “धर्मायण” की अंक संख्या 85
-
Dharmayan vol. 84महावीर मन्दिर, पटना (बिहार) द्वारा प्रकाशित धार्मिक, सांस्कृतिक एवं राष्ट्रीय चेतना की हिन्दी पत्रिका “धर्मायण” की अंक संख्या 84
-
Dharmayan vol. 83महावीर मन्दिर, पटना (बिहार) द्वारा प्रकाशित धार्मिक, सांस्कृतिक एवं राष्ट्रीय चेतना की हिन्दी पत्रिका “धर्मायण” की अंक संख्या 83
-
Dharmayan vol. 82महावीर मन्दिर, पटना (बिहार) द्वारा प्रकाशित धार्मिक, सांस्कृतिक एवं राष्ट्रीय चेतना की हिन्दी पत्रिका “धर्मायण” की अंक संख्या 82
-
Dharmayan vol. 81महावीर मन्दिर, पटना (बिहार) द्वारा प्रकाशित धार्मिक, सांस्कृतिक एवं राष्ट्रीय चेतना की हिन्दी पत्रिका “धर्मायण” की अंक संख्या 81
-
Dharmayan vol. 87महावीर मन्दिर की धार्मिक, सांस्कृतिक एवं राष्ट्रीय चेतना की पत्रिका धर्मायण की अंक संख्या 87. प्रधान सम्पादक पं. भवनाथ झा, सह सम्पादक श्री सुरेशचन्द्र ...


text:
पंचायत केर मुखिया वीणा देवी आर सर्जन डॉ. नागेंद्र सिंह द्वारा संयुक्त रूप सँ दीनदयाल उपाध्याय विद्युतीकरण योजना केर अंतर्गत गाममे 63 केवीए केर ट्रांसफार्मरक उद्घाटन कायल गेल। उद्घाटन के बाद ट्रांसफॉर्मर पर बिजली बाउल जैरते गामक लोग सभ ख़ुशी सँ नाचे लगलाह। कैल्ह धरी जे गाम अन्हार रहैत छल आय ओहि गाम मे बिजली अएला से गामक 300 परिवार क' ऐहिक फायदा भेटलन्हि।
पंचायत के मुखिया पति अनिल कुमार सिंह, श्याम सुंदर सिंह, नागेंद्र राय आर आसनारायण सिंह कहला कि आजादी के बाद देशक कोन-कोन मे बिजली पहुँचल, लेकिन पनिहारा गाम कैल्ह धरी बिजली लेल मोहताज छल, जखन की एहि गाम म' करीब 300 परिवार अछि। ग्रामीण आर जनप्रतिनिधि सभक अथक प्रयास के बाद अहल्यास्थान विद्युत् उपकेंद्र सँ एक 11 केवीए के नवा कमतौल फीडर सृजित करि एहि गामक लेल ट्रांसफार्मर लगेलाक बाद ग्रामीण ऐहिक उद्घाटन केर प्रतिक्षा करैत छलाह, जाहिके पंचायत केर मुखिया रविवार दिन पूरा क' देलन्हि। ट्रांसफॉर्मर चार्ज भेलाक बाद से ग्रामीण सभ क' विद्युत सेवा भेटब शुरू भ' जेतन्हि।


text:
पटना। 25 सितम्बर। बिहार म' हर बरख आबै बला बाढ़ि केर स्थाई समाधान लेल नेपाल के प्रधानमंत्री शेर बहादुर देउबा मुख्यमंत्री नीतीश कुमार क' काठमांडु अएबाक निमंत्रण देलनि। नीतीश कुमार क' लिखल अप्पन पाती म' देउबा कहलनि कि बाढ़िक समस्या के स्थाई हल हमरा सभके मिलके ताके पड़त आओर ऐहिक लेल हमरा सभके तत्काल डेग उठेबाक जरुरत अछि।
देउबा अप्पन पाती म' नीतीश कुमार केर नेतृत्वक सेहो प्रसंसा केलनि। देउबा कहलनि कि नीतीश कुमार केर नेतृत्व म' बिहार तेजी सँ विकासक पथ पर आगू बढ़ी रहल अछि। देउबा पछिला माह बोधगया के अप्पन भ्रमण केर जिक्र करैत नीतीश सरकार क' बेहतर आतिथ्य लेल धन्यवाद सेहो देलनि।
गौरतलब अछि कि पछिला माह नेपाल के प्रधानमंत्री देउबा 43 सदस्यीय प्रतिनिधि दल के संग बोधगया आयल छला। देउबा कहलनि कि बोधगया म' भगवान बुद्ध के पुण्य स्थल पर पूजा करबा सँ हुनका विशिष्ट सुख भेटलनि। इए कारण अछि कि प्रधानमंत्री देउबा भगवान बुद्ध के जन्मस्थान लुंबिनी आओर बोधगया क' एक-दोसर संग जोड़बाक लेल एक बौद्ध सर्किट बनेबाक प्रस्ताव राखलनि। देउबा कहलनि कि एहिसँ दुनू देशक धार्मिक आओर सांस्कृतिक विरासत क' साझा करबा म' सहायता भेटत।


text:
कलकत्ताक दुर्गापूजा मे विभिन्न कलाक नमूना एकसंग देखबा लेल भेटैत अछि. थीम पूजा केर ज़माना मे भांति-भांति केर कलाकारीयुक्त पंडाल देखबा लेल देश-विदेश सं लोक कलकत्ता अबै छथि. राति भरि पंडाल सभ मे दर्शनार्थी लोकनिक अपार भीड़ जुटैत रहैत अछि. कलाक पहिचान आ ओकरा मान सम्मान देबय लेल बंगालक लोक बेस पहिचानल जाइत छथि.
एहिबेर बड़ाबाजार केर तुलापट्टी सार्वजनिक दुर्गोत्सव अपन मन्दिरनुमा पंडाल मिथिला पेंटिंग सं सजओलक. कॉटन स्ट्रीट स्थित पूजा समितिक सचिव रवीन्द्र सिंह जनओलनि जे शिल्पी दीपांकर रॉय ई पंडाल केर थीम बनओलनि. मधुबनीक कलाकार लोकनि एकरा मिथिला पेंटिंग सं सजओलनि. ई पेंटिंग लोकक धियान आकर्षित कएलक अछि.
रवीन्द्र सिंह जनओलनि जे एहि बेर 58म दुर्गोत्सवक आयोजन कएल गेल अछि. आगंतुक लोकनिक धियान मिथिला पेंटिंग आकर्षित कएलक.
Tags: हालचाल : एहिपार


text:
साहित्य अकादेमी (Sahitya Akademi) नव दिल्ली दिस सं वेबलाइन साहित्य शृंखला केर अंतर्गत ‘युवा साहिती’ कार्यक्रम केर आयोजन शुक्रदिन 9 जुलाइ 2021 कें कएल गेल. अकादेमी केर उपसचिव डॉ. एन सुरेश बाबू एहि ऑनलाइन कार्यक्रम केर संचालन केलनि. साहिती मे मैथिली भाषाक छओ गोट युवा रचनाकार लोकनि भाग लेलनि. आयोजनक शुरुआत साहित्य अकादेमी मे मैथिलीक संयोजक डॉ. अशोक अविचल केर परिचयात्मक वक्तव्य सं भेल.
डॉ. अविचल मैथिली साहित्य (Maithili Literature) लेखन मे युवा हस्तक्षेप आ बदलैत परिदृश्य पर अपन बात रखलनि. साहित्य लेखन करैत जिम्मेदारी आ चुनौती प्रति साकांक्ष रहैत स्वयं कें बदलैत परिस्थिति मे अनुकूलित करबाक बिंदु पर अपन मंतव्य देलनि. ओ ‘युवा साहिती’ कार्यक्रम केर योजना आ अपेक्षाक विषय मे सेहो अपन विचार सबहक सोझां रखलनि.
युवा साहिती (Yuva Sahiti) कार्यक्रम मे युवा साहित्यकार सोनू कुमार झा कथा पढ़लनि ओतहि पंकज कुमार, अमित मिश्र, प्रिय रंजन झा, राजीव रंजन झा आ रूपेश त्योंथ कविता पाठ प्रस्तुत केलनि. युवा रचनाकार लोकनि अपन प्रस्तुति सं सुधी श्रोता-दर्शक कें प्रभावित केलनि. ओ लोकनि सामाजिक विसंगति, देशकाल केर सूक्ष्म अवलोकन सहित अनेक भावनात्मक विषय कें केन्द्र क' अपन रचना प्रस्तुत किया. रचना सब मे समस्याक संगहि समाधान आ मंतव्य सेहो शामिल देखल गेल. साहित्य केर अपेक्षा पर युवा रचनाकार लोकनिक लेखनी भविष्य केर आश्वस्ति अछि, एहन टिप्पणी संयोजक डॉ. अशोक अविचल केलनि.
डॉ. अविचल युवा रचनाकार लोकनि कें सुनलाक बाद अपन उद्गार मे संतोष व्यक्त करैत कहलनि जे हमरा युवा रचनाकार लोकनिक प्रस्तुति सं भाषाक स्वर्णिम भविष्यक आशा अछि. विषय चयन सं ल' गंभीर साहित्य लेखन कें देखि ओ खुशी प्रकट केलनि. ओ कहलनि जे साहित्यिक आयोजन केर निरंतरताक लेल जाहि तरहें साहित्य अकादेमी तत्पर अछि तहिना ओ स्वयं विविध विषय पर परिसंवाद आ अन्य कार्यक्रम आनि एक समावेशी आ रचनात्मक परिवेश सृजित करबाक दिशा मे कार्यरत छथि. कार्यक्रमक समापन अकादेमी केर उपसचिव डॉ. एन सुरेश बाबू द्वारा धन्यवाद ज्ञापन सं भेल.
(मैथिली भाषा मे उपयोगी वीडियो देखबाक लेल मिथिमीडिया केर यूट्यूब चैनल सब्सक्राइब करू. अहां फेसबुक, ट्विटर आ इन्स्टाग्राम पर सेहो फॉलो क' सकै छी.)
Tags: हालचाल


text:
दिल्ली। 31 दिसम्बर। प्रधानमंत्री नरेंद्र मोदी कैल्ह शुक्रवार दिन आधार बेस्ड BHIM (भारत इंटरफेस फॉर मनी) ऐप जारी केलन्हि। ई ऐप केंद्र सरकार के पुरनका UPI ऐप आर USSD मोबाइल सर्विस केर एडवांस्ड रूप अछि। बताओल जे रहल अछि कि ई ऐप बिना इंटरनेट के सेहो काज करत।
कैल्ह शुक्रवार दिन दिल्ली के तालकटोरा स्टेडियम म' डिजी धन मेला कार्यक्रम मे प्रधानमंत्री नरेंद्र मोदी एहि ऐप केर लौन्चिंग केर घोषणा केलन्हि। ओ खुद एहि ऐप केर माध्यम से खादी ग्रामोद्योग से खरीदारी सेहो केलन्हि। एहि दौरान ओ कहला कि ई ऐप भविष्य मे प्लास्टिक कार्ड आर पीओएस (प्वाइंट ऑफ सेल) मशीन केर जगह लेत आर डिजिटल इकॉनमी क' बढेबा मे सहयोक करत।
भीम ऐप के उद्घाटनक मौका पर प्रधानमंत्री कहला कि एक दिन एहेन आयत कि पूरा कारोबार एहि पर कायल जे सकत। प्रधानमंत्री कहला कि एहि ऐप केर नाम भारत रत्न डॉक्टर भीमराव आंबेडकर के नाम पर राखल गेल अछि। एहि ऐप के लेल आंगुर केर निशान काफी छैक।


text:
मधुबनी, मिथिला मिरर: सुनि कय आश्चर्य लागत जे, मधुबनी नगर थाना मे आई कैल्ह केस के आईओ (इनवेस्टिगेशन अफसर) जज जेना फैसला सुना रहल अछि। ताजा मामला सहरसा के बनगांव थानाक अछि, जतय तीन बच्चाक मां के फोन पर प्यार भय गेल आ मधुबनी नगर थाना सं सटल लकड़ी दुकानदार के संग भागि कय मधुबनी चलि एलीह।
अहि विषय मे सहरसाक बनगांव थाना मे 106/16 मामला दर्ज कायल गेल। पुलिस तत्परता देखबैत महिला आ आरोपी के गिरफ्तार कय लेलक, मुदा मधुबनी नगर थाना मे बनगांव थाना सं आयल आईओ राजकुमार ठाकुर युवक के थान सं बाइज्जत बरी कय देलक। आ आरोपी विवाहिता के संग लय क चलि गेल।
ताज्जुबक गप्प ई जे, आईओ कहलनि जे, युवक पर कोनो आरोप नहि बनैत अछि, ताहि दुआरे छोड़ल गेल। ऐना मे नगर थाना मे भेल ई पंचायत शहरक कानून व्यवस्था पर सवाल उठा देलक अछि।


text:
मुख्य अतिथि पद सँ सेमिनार क' संबोधित करैत अनुमंडलाधिकारी कहला कि पहिने अपना आप केर सोच म' स्वच्छता आनी। एतहि सँ स्वच्छता केर सही शुरुआत होयत अछि। तखने देश, परिवार एवं समाज केँ लोग म' स्वच्छता केर प्रति रुझान बढ़त। जाहि सँ देश म' स्वच्छता खुद व खुद आओत।
अनुमंडलाधिकारी कुंदन कुमार उपस्थित एनसीसी कैडेट सभ क' खुला म' शौच सँ होमै बला बीमारी के बारे म'
एहि मौक़ा पर एनसीसी पदाधिकारी विजय प्रताप, डॉ दयानंद पासवान, कमल किशोर, डॉ गौड़ी शंकर प्रसाद सिंह, मो सादिक हुसैन, शम्भू चैधरी, सूबेदार मेजर एनएन विस्ट, दिलीप कुमार, काशी प्रसाद, सुरेश थापर, रघुनाथ कुमार, प्रमोद कुमार समेत दर्जनों शहर के गणमान्य लोग उपस्थित छलाह।


text:
मैथिली रंगकर्मी, निर्देशक ओ मैथिलीसेवी गंगा झा मूलतः परजुआरि डीह टोल (मधुबनी)क रहनिहार आ वृत्तिक हेतु कोलकाताक प्रवासी छथि. मैथिली रंगमंचसं संबंधित विभिन्न बिंदु आ आन कइएक संदर्भमे हुनकासं मिथिमीडिया लेल बातचीत केलनि मिथिलेश कुमार झा.
नाटकसं अपनेक रुचि कोना भेल?
बाल्यकालेसं, जखन गाम पर छठामे पढैत छलहुं, कृष्णाचन्द्र झा 'रसिक' सभ नाटक करथिन. हुनका सबहक रिहर्सलमे राति भरि बैसि जाइ आ कहियनि हमरो पाट दिय. जाहिमे बाल कलाकारक भूमिका होइ ताहिमे हमरा पाट देथि आ खूब बढ़ियासं यादिक' मंचप्र बाजि आबी. तकर बाद जखन हम सभ नाटक करय लगलहुं त' कन्याक भूमिका, कृष्णक भूमिका करय लगलहुं. गाममे विवाह कीर्तन होइ त' हमरा राम सजाओल जाए. यानि नाटकमे रुचि नान्हियेटासं छल.
निर्देशनक आरम्भ कोना कएल - सुनियोजित ढंगसं किंवा परिस्थितिवश? आ से कहिया तथा कोन नाटकसं?
परिस्थितिवश. एहि ठाम मिथिला सेवा संस्थान नामक एकटा संस्था देवकांत राय बनओने रहथि. ओ नाटकक कार्यक्रम रखलनि. ओहि समय दयानाथजी अस्वस्थ भ' गेलाह. तखन सभ गोटे हमरा निर्देशन करबाक आग्रह केलनि. उएह छल हमर पहिल निर्देशन - १९८७मे. कृष्णचन्द्र झा 'रसिक' लिखल नाटक 'विवाह एक समस्या' केर मंचन भेल छल. मंचनसं बाबूसाहेब चौधरी अतिशय प्रभावित भेलाह आ हमरा मानसिक बल भेटल. निर्देशानक लेल हमरा तैयारी करय पडल छल. किएक त' ई हमर पहिल कार्य छल. हम बहुत रास पोथी किनलहुँ-मंच सज्जा, रूप सज्जा, प्रकाश आ निर्देशकीय विषयक. बांग्ला आ अंगरेजीमे, एहि सबहक प्रयोग कएल जकर फल भेल हमर सफलता.
निर्देशनक क्षेत्रमे अपनेकें किनका सभसं सिखबाक अवसर भेटल? सर्वाधिक प्रिय निर्देशक के भेलाह? एहि क्षेत्रमे अपन गुरु किनका मानैत छी अथवा किनकासं सर्वाधिक प्रभावित छी?
सिखबाक लेल त' हम एखन धरि जतेक नाटक देखने छी - बांग्ला, हिन्दी वा अंगरेजी - ताइ सब निर्देशकसं किछु ने किछु सिखने छी. तखन गुरु बनि केओ सिखओलनि से कहब कठिन अछि. हमरा लेल त' सभ गुरु छथि. तहन नाटक सभ विषय पर जओं अधिक ज्ञान प्राप्त करबाक सुयोग देलनि से छथि कृष्णचन्द्र झा रसिक आ दोसर नाम कही त' से छथि दयानाथ झा. मैथिली नाटकक विषयमे कही त' हम देखने छी कर्णजी, त्रिलोचन झा, श्रीकांत मंडल एवं रामलोचन ठाकुरक प्रस्तुति.
एखनधरि कतेक नाटक निर्देशित केने छी?
पहिल त' यएह भेल. दोसर छल मधुरलाल मंडलजीक संस्थामे हिनके लिखल नाटक 'नवजागरण'. तकरा बाद कलाकार लोकनि अपन संस्थामे नियमित नाटक करबाक प्रस्ताव रखलनि. फलस्वरूप कोकिल मंचक स्थापना भेल आ नियमित नाटक होमय लागल जकर निर्देशक करैत आबि रहल छी. एखन धरि 32टा नाटक एहि ठाम केलहुं. संगे गाम पर सेहो प्रत्येक वर्ष कालीपूजामे नाटकक निर्देशन कए रहल छी जे लगभग 25 सालमे 30टा नाटक हएत.
अपन निर्देशित नाटक सभमे सर्वाधिक सफल नाटक अपने ककरा मानैत छी?
धूर्तसमागम, लोढानाथ आ बांग्लासं अनुदित नाटक वाह रे बच्चाराम.
मंचन हेतु कृतिक चयन कालमे की सभ ध्यानमे रखैत छियैक?
बहुत किछु ध्यानमे राखय पडैत छै. पहिल कलाकारक संख्या एवं क्षमता जाहिमे मुख्य रूपसं महिला कलाकार जे मैथिलीमे दुर्लभ अछि, तकरा बाद कथा.
नाट्यकारमे सर्वाधिक नीक के लगै छथि?
नाट्यकार लोकनिक अपन विशेषता होइ छनि. सभ रचनाकारमे अद्भुत क्षमता होइ छनि. सभ तरहें पूर्ण कहब कठिन अछि मैथिलीक लेल. जेना मलंगियाजीक नाटक विशुद्ध गामक परिवेशमे लोकभाषाक विशिष्टता रखैत छनि. डॉ. अक्कूजीक नाटकमे विविधता भरल विषय एवं संरचना छनि. शहर, गाम तथा शोधमूलक विषय पर सहज भाषाक प्रयोग रुचिकर छनि. अइसं हटिक' जे हमरा सभ सं बेसी आकर्षित केलनि से सुधांशु शेखरजी एवं पंडित गोविन्द झा जे कथा एवं चरित्रकें सुनियोजित ढंगसं सीमित संवादमे तह धरि पहुंचा देइत छथिन.
नाट्य-विशेषक मंचन-निर्देशन, अपना पसीनक कलाकारक चयन अथवा तकनीकक प्रयोग आदि विभिन्न सन्दर्भमे कोन अथवा कोन-कोन सेहन्ता बांचल अछि?
सेहंताक अंत नहि. अपना मोनसं सभ किछु होयत सेहो संभव नहि. कलाकारक चयन संगे ओइ व्यक्तिक संस्थागत सहयोग संगे समझौता. तकनीकी प्रयोगक उपयुक्त साधन. सबहक संगे अर्थ आ सबहक समय. अर्थात एकटा प्रस्तुति केर सफलताक संग प्रदर्शन करबाक लेल बहुत रास समझौता. किछु तीत किछु मधुर. जतय अर्थ, स्थान ओ सहयोग अपर्याप्त होइ.
एखन धरि एहन स्थिति आएल अछि जे कोनो विषय पर मंचन करय चाहैत होइ मुदा ताहि पर नाट्य कृति अनुपलब्ध हो?
एहन होइ छै. एतय जे आन भाषामे आधुनिक विषय पर नाटक होइ छै, जाकर प्रदर्शन हम देखि नेने रहै छी, तहन मोनमे होइए किछु एहने विषय पर मैथिलीमे पोथी रहितैक. जेना धार्मिक अंधविश्वास, मानवीय मूल्याक ह्रास, संवेदना, जिजीविषा, राजनितिक व्यंग्यवा अन्य व्यंग्यात्मक कथाआधारित आदि. पारिवारिक-सामाजिक समस्या सभपर त' नाटक अछिए.
मराठी ओ बांग्ला रंगमंच सम्प्रति बड्ड अगुआएल अछि. सुनै छियै जे मराठीमे एकहक नाटकक चारि-चारि हजार प्रस्तुति भेल छै. मैथिली रंगमंच एहि दुनू रंगमंचसं सैकड़ो बरख पुरान रहितो एहन सोचियो ने सकैत अछि. एहि सन्दर्भमे अपने की कहबैक?
एकटा नाटकक बेसी प्रदर्शन हो ताहि लेल जरूरी छै दर्शक. कलकत्ताक दर्शक छिडियाएल अछि. नाटक हॉल सेहो कम छै. दोसर छै नाटकक तैयारी लेल कलाकारक संगे आर्थिक सहयोग. दर्शक पाइ खर्चक' नाटक देखबाक आग्रही कम छथि. एखन जे देखै छी ताइमेएकटा नाटक करब आ एकरा लेल दर्शक जुटाएब भारी पडै छै.
मैथिली रंगमंचकें पछुअएबाक कारण आ तकर निवारण की छै?
सामाजिक सोच! नाटक बौद्धिक वर्गक विषय छै. एहिमे बेसीसं बेसी लोकक जिज्ञासा नहि भेने अगुआएब कठिन छै. अपना स्तर पर ठाढ़ राखि सकी ततबे बहुत छै. रचनात्मक प्रतिभा जिनका लगमे छनि से कथा, कविता वा आन विधा केर वस्तु लिखि लेताह परन्तु नाटक लिखनाइ आ एकरा मंचित करेबाक चेष्टा नहि करताह. तखन की आशा क' सकै छी!
समकालीन मैथिली रंगमंच सभमे कोन मंच अपनेकें बेस संभावनाशील लगैत अछि?
नियमित रंगमंच केर संख्या धीरे-धीरे कम भ' गेल छै. कलकत्ताक अतिरिक्त दिल्ली आ पटनामे सक्रियता देखल जाइ छै. जाहिमे प्रकाश झा (मैलोरंग-दिल्ली) केर कार्य क्षमतासं विशेष आशा कएल जा सकैत अछि.
विभिन्न माध्यममे रंग्मंचक विकास हेतु देल जाएवला सरकारी सहायताक लाभ मैथिली रंगमंच कहां धरि उठा पबैत अछि?
सिवाय मैलोरंग, दिल्ली कें आर कोनो रंगमंच सरकारी सहायता नहि ल' पबैत अछि. कारण, कार्यकर्ता. सहायता पएबाक लेल ओकर बहुत रास नियम छै जकरा अनुपालन हेतु बहुत बेर पदाधिकारीसं संपर्क करय पड़ैत छै, जकरा लेल उपयुक्त व्यक्तिकें समय नहि भेटैत छनि. जीवन यापनसं जुड़ल लोक लेल सामाजिक-सांस्कृतिक कार्यक हेतु समर्पण कठिन होइ छै.
मैथिली रंगमंचक व्यवसायीकरणमे बाधक तत्व की सभ छै?
रंग्मंचक व्यवसायीकरणमे बाधक केओ नै छै. एकरा लेल चाही प्रयास आ अपसंस्कृतिक निवेश. उदाहरण लेल, कलकत्तामे बहुत रास थियेटर चलै छलै, जाइमे दूटा नृत्य (अपनृत्य) रहै छलै. एखन ओ नृत्य बन्न भेलासं सभटा थियेटर बन्न अछि. मात्र ग्रूप थियेटरक नाम पर किछु संस्था नाटक क' रहल अछि.
मैथिली रंग्मंचक किर्तनिया शैलीक वर्त्तमान अवस्था पर अपनेक की कहब अछि? मैथिली मंचक एहि पहिचान कें जिया क' राखब कतेक प्रयोजनीय?
इतिहासमे जाकर उल्लेख छै से अपने जीबै छै. समयक अनुसार दर्शक परिवर्तन चाहैत छै. पुरान वस्तु दर्शनीय रहि जाइ छै, उपभोगक नहि. ओकर उपयोग करबाक लेल ओकरामे नवीनता आनय पड़तैक. हूबहू वैह वस्तु नै रहतै. नाटकक बहुत रास शैली छलैक आ एखनो नव-नव शैली छै.
आधुनिक मैथिली रंगमंचमे गौरवशाली पृष्ठभूमिक अछैतहु कोलकाता सम्प्रति पछुआ गेल अछि. एकरा पुनः कोना अगुआएल जाए?
समय चक्रक प्रभाव. पहिलका समयकें सभ दिन नीक आ गौरवशाली कहल जाइत रहलइए. कहबी बनि गेल छै-ताइ दिन...एखन त'. ओहि समयक परिस्थिति आ समस्या कें ओहि तरहें देखल गेलैक. एखुनका समय अलग छै. एहिसं निदान पओला उत्तर आगामी पीढ़ी एकरा गौरवशाली मानतैक. तैं कार्य करैत रहब आवश्यक.
अपनेक निर्देशनमे अभिनय करैत एखन धरि के' सर्वाधिक प्रभावित केलनि अछि?
जे रंगमंच पर अभिनय करैत छथि से सब प्रभावित करैत छथि. तहिना प्रतिभा सबहक सामान नै होइ छै. क्षमताक आधार पर कलाकार भूमिका निमाहैत छथि. के' कम आ के' बेसी से कोना कहू! एकटा नाटकक प्रस्तुतिमे मंच पर वा नेपथ्यमे सब सहयोगीक योगदान हमरा प्रभावित करैत अछि. एहि ठाम ओहि उदाहरणकें लिय जे एक लुक्खी रामेश्वारक सेतु बान्हमे सहयोग केने रहनि आ राम प्रभावित भेल छलाह.
निर्देशनक क्षेत्रमे अपन अगिला खाढ़ी तैयार करबामे कहां धरि सफलता भेटल अछि?
ककरो ठाढ़ नै कएल जा सकै छै. मेधावी व्यक्ति अपने ठाढ़ भ' लगाम पकड़ि लै छथि. ओना बेसी मनुक्ख जिम्मेवारीसं दूर रहि प्रतिष्ठाक लालची होइए. कम क' बेसी पाबए चाहइए. निर्देशनक क्षमता रहितो सभ सदस्यकें समटिक' चलब कठिन होइ छै. निर्देशनक भार जे केओ उठओलनि अछि जे अपन क्षमता पर. हम कोना कहि सकै छियै जे हम बनओलिअनि.
मंच निर्देशनक क्षेत्रमे कोनो विशेष अनुभव जे कहि सकी?
प्रत्येक मंचन आ निर्देशनमे एकटा नव अनुभव होइ छै. अनुभवे त' निर्देशकक पूजी होइ छै. बहुत रास अनुभवक सार माथमे बैसि जाइ छै. किछु नीक, किछु बेजाए. किछु कहयवला आ किछु नै.
अपने कविता लिखैत छियै. संपर्कमे कविताक पाठ सेहो करैत छियै. किन्तु एखन धरि कविता सबहक प्रकाशन नहि भेल अछि. तकर की कारण?
असलमे संपर्कमे सभ साहित्यकार बैसैत छथि. देखांउसे हमहूँ लिखय लगलहुँ. संपर्कमे पढैत सेहो रहलहुं. ठाकुर जी (रामलोचन ठाकुर) कहितो छथि जे ई पुर्जी पर लिखै छथि. से हम 100सं बेसी कविता लिखने होयब आ से सभटा पुर्जी सभ मे राखल अछि. एकटा नीक संकलन भ' सकैत अछि. कहियो फुरयबो करैए मुदा आलसक कारणें एखन धरि अगुआएल नै अछि. दोसर बात जे कविता सं ना-यशक आकांक्षा सेहो नहि अछि जे कविता छपय आ ना होअय.
अपने स्वयं नाटक लिखबाक चेष्टा कहियो कएल अछि? जओं नहि त' किएक?
नाटक लिखबाक चेष्टा केलहुं. एकटा एकांकी लिखबो केलहुं. नाटको लिखि सकै छी. मुदा बात ई अछि जे अपने संस्था, अपने निर्देशक आ अपने लिखल नाटको रहय से हमरा नीक नै लगइए. इहो भय होइए जे लोक कहत जे हिनकर मोनोपोली भ' गेल छनि. यदि आन संस्था खेलाइत त' चेष्टा जरूर करितियैक. ओना दूटा हिन्दी नाटकक मैथिली अनुवाद (शरद जोशीक 'आन्हर आर हाथी' तथा शंकर शेषक 'चेहरे'क खोल नामे) केने छी. एकटा उपन्यास-अंश (कन्यादानक सभागाछीवला प्रसंग)क नाट्य रूपांतरण आ मंचन कएने छी.
कोलकाताक नाट्य संस्था कोकिल मंचक संस्थापक लोकनिमे अपने प्रमुख छी. ई संस्था रजत जयंती मनाबए जा रहल अछि. की योजना अछि?
रजत जयंती वर्षक कार्यक्रम घोषित अछि. 31 जनवरी आ 1 फरवरी 2015कें विद्यामंदिर प्रेक्षागृहमे आयोजन होयत. प्रयास छल जे बाहरसं नाट्यदल मंगायब आ चारिटा नाटकक प्रस्तुति करब. परन्तु प्रयोजनीय अर्थक व्यवस्थामे असफलतासं एकटा नाटकक मंचन भ' रहल अछि. गीतनादक संग उत्सवक आयोजन होयत.
Tags: साक्षात्कार


text:
जनकपुर।
भारतके मध्यप्रदेशके धार जिल्लामे बस दुर्घटनामे १३ गोटेके मृत्यु भेल अछि ।
जे बस दुर्घटना भेल छल ओ सड़कसँ कनेक नीचाँ नर्मदा नदीमे खसि पड़ल।
ओहि स्थान पर बचाव अभियान चलि रहल अछि आ 13 गोटेक लाश पानि सँ निकालि 15 गोटे केँ सुरक्षित बचाओल गेल अछि।
एक स्थानीय प्रहरी अधिकारी बतौलनि जे बस मे 55 गोटे सवार हेबाक अपुष्ट जानकारी भेटल अछि।
“दक्षिण-पश्चिमी राज्य महाराष्ट्र इंदौर शहर छोड़ि महाराष्ट्र चलि गेल।
मध्यप्रदेशके मुख्यमन्त्री शिवराज सिंह चौहानके अनुसार ५ गोट मृतकके पहिचान भऽ चुकल अछि, तऽ अन्य व्यक्तिके पहिचान अख्खन धरि खुलासा नै भेल अछि ।
प्रधानमंत्री नरेन्द्र मोदी एहि दुर्घटना मे जान गंवा चुकल लोक कए श्रद्धांजलि अर्पित करैत अपन परिजन प्रति संवेदना व्यक्त केलथि।
ओ ट्वीट के माध्यम सं कहलनि जे, मध्य प्रदेश मे एकटा दुखद सड़क दुर्घटना भेल अछि।
मौका पर बचाव कर्मी द्वारा बचाव कार्य चलि रहल अछि आ स्थानीय अधिकारी प्रभावित के हर संभव सहायता द रहल अछि।’


text:
हमर अहाँकेँ प्रीतक खिस्सा आब दुनियाँ बिसरत नहि
युग-युग तक लोकक मोन सँ अपन नाम घटत नहि
सूर्य चान केँ प्रेमालाप सँ ई दुनियाँ प्रकाशित अछि भेल
हुनकर संग बिनु कखनहुँ ई दुनियाँ चमकत नहि
भोला शंकर डमरू बजाबथि पारवती नाचैत अँगना
हुनकर दुनू केँ इक्षा बिनु कएखनो श्रृष्टि चलत नहि
कृष्ण नचाबथि सगरो गोकुल गोबरधन पर्वत उठा
बिनु राधिका संग कएखनो हुनक मुरली बजत नहि
फूल भोंडा केँ प्रीतक खिस्सा सभतरि बहुत पुरान भेलै
'मनु' 'सुगँधाक' नाम बिनु प्रेम कथा आब गमकत नहि
(सरल वार्णिक बहर, वर्ण-२२)
जगदानन्द झा 'मनु' : गजल संख्या-५६


text:
प्रदर्शन कार्यक्रम केर अध्यक्षता मिथिलेश केसरी केलन्हि। पार्टी के जिला मंत्री संजय कुमार अप्पन संबोधन म' कहला कि सरकार केर ई घोषणा छल कि 85% परिवार क' राशन कार्ड मुहैया कराओल जायत, लेकिन एखन धरी बहुत एहेन परिवार अछि जिनका खाद्द सुरक्षा योजना केर लाभ नहि भेटल अछि। जिनका राशन कार्ड नहि भेटल ओ सभ बेर - बेर अनुमंडल कार्यालय केर चक्कर लगा रहल छैथ। बावजूद एकर खगड़िया, मानसी, अलौली आर चौथम अंचल के सैकड़ों परिवार राशन कार्ड सँ वंचित छैथ।
ओतहि विद्दानंद सिंह कहला कि हमरा सभक मांग अछि 85% परिवार सभ के हर हाल मे राशन कार्ड मुहैया कराओल जाय, गरीब सभक नाम राशन कार्ड केर सूची सँ हटाएब बंद होय आर फर्जी जांच सर्वे करै बला पदाधिकारि सभक खिलाफ सख्त कारवाई कायल जाय। एहि मौक़ा पर सुरेंद्र प्रसाद, उपेंद्र महतो, विजय कुमार सिंह, मुकेश कुमार, विद्यानंद, कुंदन कुमार आदि सेहो प्रदर्शन कार्यक्रम क' संबोधित केलन्हि।


text:
परमेश्वर गोदरेज केर निधन:- ब्रिज कैंडी अस्तपताल म्s लेलक अंतिम सांस।
मुम्बई;-प्रख्यात समाजसेविका आर गोदरेज समूह'क्' अध्यक्ष आदि गोदरेज की पत्नी परमेश्वर गोदरेज के सोम राइत् मुम्बई'क्' ब्रिज कैंडी हॉस्पिटल म्s देहान्त भs गेल!! उs सप्ताह भैर सँ हॉस्पिटल म्s एडमिट छेलैत,आर इ धरती पर सँ सदा क्s लेल सोमक राइत चल बसलैत।
हुनकर आयु 70साल छलैन।
परमेश्वर गोदरेज, एड्स'क्' बड़ा पैमाना पर कोनो बढ़िया अभियान चलेंने छल।
देश'क' सुरुवती एयरहोस्ट्स
में सँ इक परमेश्वर ड्रेस डिजाइनर,इंटियर डिजाइनर सँ लs के समाजसेवी तक सक्रिय छल।
सत्तर के दशक में परमेश्वर ने कतेक जानी-मानी बॉलीवुड नायिका कs लेल कपड़ा डिजाइन केने छल।
उs बहुतेक हॉलीवुड स्टार रिचर्ड गेर, बिल एंड मेलिंडा गेट्स फाउंडेशन आर क्लिंटन ग्लोबल इनिशिएटिव 'क' साथ मिलके एड्स'क्' खिलाफ मुहिम चलेंने छल।
परमेश्वर ने बहतेक् लंबा समय तक लव अफेयर'क्' बाद गोदरेज समूहक अध्यक्ष आदि गोदरेज के साथ 1965 में सादी केने छल।
हुनका तीन बच्चा में छोटी बेटी निशा गोदरेज,तान्या दुबाश और बेटा फिरोजशा अछि।
परमेश्वर गोदरेज आर अपने गोदरेज समूहक अध्यक्ष आदि गोदरेज वालकेश्वर बंगला में रहैत छल।


text:
मधुबनी, मिथिला मिरर: मधुबनीक हाट परसा गाम मे एकटा निर्दयी पिता अप्पन 2 सालक मासूम बेटी के कंठ दबा कय हत्या कय देलक। बताओल जा रहल अछि जे, मृत बच्चीक पिता राम इकबाल मंडल बच्चा के माँ स दोसर विवाह केने छल।
सोमदिन देर राति पत्नी स कोनो बात के लय झगड़ा भेल छल जाहि क्रम मे सौतेली बेटीक कंठ दबा कय हत्या कय देलक। सूत्रक अनुसार मृत बच्चीक माँ अप्पन पति के खिलाफ हरलाखी थाना मे शिकायत दर्ज करौलनि।
हरलाखी थाना प्रभारी संजय कुमार कार्रवाई करैत आरोपी के गिरफ्तार कय लेलनि। दोसर दिस बच्चाक लहास के पोस्टमार्ट रीक्षण के लेल भेजल जा चुकल अछि।


text:
बिहार क तीन बेर मुख्यमंत्री रहि चुकल डॉ जगन्नाथ मिश्र अपन गाम मे बाढि़ देख सक्रिय राजनीति स संन्यास ल लेने छलाह। मुदा महज एक साल बाद ओ एक बेर फेर सत्ता प्रतिष्ठान मे वापसी केलथि अछि। ओ ललित नारायण मिश्र इंस्टीट्यूट ऑफ इकोनोमिक डेवलपमेंट एंड सोशल चेंज नाम क सरकारी संस्था क कार्यकारी अध्यक्ष बनलाह अछि जेकर स्थापना ओ अपन मुख्यमंत्री रहैत केने छलाह। इ पद बिहार सरकार क कैबिनेट मंत्री क बराबर अछि आ ओकर समान सुविधा क भागी अछि।
जाहि मुद्दा पर ओ नीतीश सरकारक विरोध केलथि आ राजनीति स संन्यासक घोषणा केलथि ओ हुनक जीवन मे कहियो मुद्दे नहि रहल, किया कि हुनकर कार्यकाल मे पटना मे एतिहासिक बाढि़ आएल छल आ हुनकर विधानसभा क्षेत्र झंझारपुर पिछला तीन दशक स बाढि़ मे दहाइत रहल अछि। एकर बावजूद जगन्नाथ मिश्र कए कोनो कष्टï नहि भेल। अपन लोकप्रियता कम भेला पर इ क्षेत्र अपन पुत्र नीतिश लेल छोडि़ देलथि। आ नीतिश अपन पिताक विपरित एहि क्षेत्र लेल किछु काज सेहो केलथि, हुनका नीतीश सरकार मे मंत्री पद सेहो भेटल, मुदा पिताक सरकारक ओहि विभाग क विरोध जेकर ओ मंत्री छलाह, हुनका लेल महग पड़ल आ मंत्री पद स इस्तीफा दिए पड़ल। एहि प्रकार स पिताक स्वार्थ बेटाक राजनीतिक जीवन कए दांव पर लगा देलक।
ललित नारायण मिश्रक नाम पर सत्ता सुख भोगैत रहनिहार जगन्नाथ मिश्र लेल सत्ता स दूर रहब कठिन अछि। एहन मे हुनकर संन्यास सेहो नौटंकी स कम नहि रहल। एहि एक साल मे ओ कांग्रेस स राजद तक सब पार्टी मे जेबाक प्रयास केलथि, मुदा गप नहि बनल। पिछला साल लोकसभा स पूर्व राजद प्रमुख लालू प्रसाद स हुनकर लंबा गप भेल, जगदीश टाइटलर स सेहो ओ संपर्क मे रहलाह, मुदा गप नहि बनल। अंतत: नीतीशक शरण मे आबि गेलाह। उम्म्ीद अछि पिताक समर्पणक लाभ बेटा कए अगिला विधानसभा चुनाव मे भेटत।
कमाल क गप इ अछि जे एहि बेर सेहो ओ जहि संस्थानक बागडोर अपन हाथ मे लेलथि अछि ओकर स्थापना सन 1973 मे अपन भाई आ पूर्व रेल मंत्री स्वर्गीय ललित नारायण मिश्र क याद मे केने छलाह। डा. मिश्र करीब 20 साल क बाद एहि संस्था मे प्रवेश केलथि अछि। ओ स्थापना क बाद स 30 नवंबर 1990 तक एहि संस्था क चेयरमैन आ महानिदेशक दूनू छलाह। एहि संस्था क उद्देश्य सामाजिक आर्थिक विकास क सिलसिला मे शोध कार्य करब अछि। डॉ मिश्र कहला जे ओ एहि संस्था कए पुराना गौरव वापस दिएबा लेल हर संभव प्रयास करताह।